cyanic-selkie/wikianc huggingface dataset:
ရှစ်မိုင်ရွာ၊ မြစ်ကြီးနားမြို့နယ်
ကိုးကား
ကဏ္ဍ:မြစ်ကြီးနားမြို့နယ်ရှိ ရွာများ
လိင်ဖြင့်မျိုးပွားခြင်း
လိင်ဖြင့် မျိုးပွားခြင်း သည် မိဘ နှစ်ပါး တို့၏ ဂျီးများ (genes) ကို ပေါင်းစပ်၍ ကွဲပြားသော မျိုးဆက်သစ်များ ဖြစ်ပေါ်သော နည်းဖြစ်သည်။ ဂျီး မျိုးဆက်များ ပျံနှံ့ခြင်းကို ခရိုမိုဇုန်း (chromosome) ရှိ dixoyribonucleic acid (ဒီအန်အေ) များ ပေါင်းစပ်ခြင်းဖြင့် ဆောင်ညှင်းပြီး မျိုးဆက်သစ်တွင် ခရိုမိုဇုန်း နှစ်မျိုး သယ်ဆောင် ပါဝင်သည်။ ခရိုမိုဇုန်း နှစ်ခု ပါဝင်သော အခြေကို diploid ဟုခေါ်ပြီး ခရိုမိုဇုန်း တစ်ခုသာ ပါဝင်သော အခြေကို haploid ဟုခေါ်သည်။ diploid သက်ရှိရုပ်စု သည်လည်း မိရိုးစစ် (meiosis) နည်းဖြင့် ခရိုမိုဇုန်း တစ်ခုကို ကျပန်းခွထုတ်ခြင်းဖြင့် haploid ဆဲလ် (ဂမိတ်) အဖြစ် ပြောင်းနိုင်သည်။ မိရိုးစစ် နည်းစဉ်တွင် တူညီသော ခရိုမိုဇုန်း များအားရော၍ အသစ်ဖြစ်ပေါ်ပြီး ခရိုမိုဇုန်း ပေါင်းစပ်ခြင်း (chromosome crossover) အဆင့် တစ်ခုလည်းပါသည်။ ခရိုမိုဇုန်း ပေါင်းစပ်ခြင်း နှင့် သန္ဓေအောင်ခြင်း (fertilization) သည် မျိုးဆက်သစ်တွင် မိဘ နှင့် ခြားနားသော ဂျီး မျိုး ကို ရှိစေသည်။
ဂွေးဥမှ ထုတ်သော အဖိုဂမိတ် သုတ်ကောင် သည် သေးငယ်သော ဆဲလ်ဖြစ်ပြီး flagellum ခေါ် အမြီးပါပြီး ယက်၍ သွားနိုင်သည်။ သုတ်ကောင် သည် အလွန် ချုံ့ထားသော ဆဲလ်ဖြစ်ပြီး သန္ဓေလောင်း ဖြစ်ပေါ်ရန် လိုအပ်သော ဆဲလ်နှင့်ဆိုင်ရာ ပစ္စည်းများ မပါချေ။ သုတ်ကောင်သည် လှုပ်ရှားရန်၊ အမ မျိုးဥ ရှာရန် နှင့် မျိုးဥ တွင်းဝင်ရောက်ရန်သာ အားကြသည်။
သားအိမ်မှ ထုတ်သော အမဂမိတ် မျိုးဥ သည် မသွားနိုင်သော အကြီးစား ဆဲလ်ဖြစ်ပြီး အာဟာရ နှင့် သန္ဓေလောင်း ဖြစ်ပေါ်ရန် လိုအပ်သော ဆဲလ်နှင့်ဆိုင်ရာ ပစ္စည်းများ ပါဝင်သည်။ မျိုးဥဆဲလ်များသည် သန္ဓေလောင်း ဖြစ်ပေါ်ရန် အထောက်အပံ့ပြု အခြားဆဲလ်များပါ ဝိုင်းရံ တတ်ပြီး ဥ အဖြစ် တည်ရှိသည်။ နို့တိုက် သတ္တဝါ များတွင် သန္ဓေလောင်းများ အမ၏ သားအိမ်တွင်းမှာပင် ကြီးထွားပြီး မိခင်ထံမှ အာဟာရ ကို တိုက်ရိုက် ရယူသည်။
ကိုးကား
ကဏ္ဍ:မျိုးပွားခြင်း
ဖောင်းကတော (တောင်)ရွာ၊ ရေနံချောင်းမြို့နယ်
ဖောင်းကတော (တောင်)ရွာ (Hpaungkataw(South))သည် မကွေးတိုင်းဒေသကြီး၊ မကွေးခရိုင်၊ ရေနံချောင်းမြို့နယ်၊ ဖောင်းကတောကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၄၉၃၃ ဖြစ်သည်။ ၂၀၁၄ သန်းခေါင်စာရင်းအရ ဖောင်းကတောကျေးရွာအုပ်စုတွင် ကျား ၇၂၆ ဦး၊ မ ၉၀၈ ဦး၊ လူဦးရေ စုစုပေါင်း ၁၆၃၄ ဦးနေထိုင်သည်။
ကိုးကား
ကဏ္ဍ:ရေနံချောင်းမြို့နယ်ရှိ ရွာများ
မိုးညို
မိုးညို ( Moe Nyo; ၁၉၇၃ တွင်မွေးဖွား) သည် မြန်မာပန်းချီဆရာ ဖြစ်သည်။ ကျွန်တော့ရဲ့ ကဗျာဆန်သော အဖြူရောင်ပန်းချီကားများ (My Poetic White Series ) ပန်းချီစီးရီးတွင် ၎င်း၏ တမူထူးခြားလှသော ကိုယ်ပိုင် ရေဆေးရေးဟန် ကို အသုံးပြုလျက် အဖြူရောင်ကဲသော ရိုးရာဗိသုကာနေရာဌာနအဆောက်အအုံများကို သစ်ပင်ပန်းမန် အသေးစိတ် ချယ်မှုန်းချက်များနှင့် ပေါင်းစပ်ခံစားရေးဆွဲလေ့ရှိသည်။
ငယ်ဘဝ
ပန်းချီမိုးညိုကို မြန်မာနိုင်ငံ မကွေးတိုင်းဒေသကြီး မင်းဘူးခရိုင် ပွင့်ဖြူမြို့ တွင် ၁၉၇၃ ခုနှစ်က မွေးဖွားခဲ့သည်။ မိဘများမှာ ဦးလှမိုး နှင့် ဒေါ်ခင်ညိုညို ဖြစ်သည်။ မွေးချင်း သုံးယောက်တွင် အငယ်ဆုံးဖြစ်သည်။ ဖခင်ဖြစ်သူက အကြီးဆုံးသားကြီး မိုးညိုဦးနှင့် ဆင်တူ မိုးညိုထူး ဟု မှည့်ခဲ့ပြီး မိခင်ဖြစ်သူက တနင်္ဂနွေသား ဖြစ်သဖြင့် ရှေ့မှ အောင်ထည့်ကာ အောင်မိုးညိုထူး ဟု မှည့်ခေါ်ခဲ့သည်။ အိမ်အမည်မှာ ထူးထူးဖြစ်သည်။
ပညာရေး
ဆရာ ဆရာမ မိဘများ အလုပ်လုပ်ရာ ပွင့်ဖြူမြို့ အထက်တန်းကျောင်းတွင် ၁၉၇၈ ခုနှစ်က စတင်ပညာသင်ယူခဲ့သည်။ ငယ်စဉ်ကပင် မိခင်ဖြစ်သူကြောင့် ပန်းချီနှင့် နီးစပ်ခဲ့ရသည်။ မိခင်ဖြစ်သူမှာ ပညာရေးတက္ကသိုလ် တွင် တက်ရောက်ဘွဲ့ယူခဲ့စဉ်က ပန်းချီဘာသာ အဓိက သင်ယူခဲ့ပြီး ပန်းချီဆရာကြီး ဦးဘကြည်၏ တပည့်ဖြစ်သည်။ မိခင်မှာ ခရိုင်အဆင့်ထိ ပန်းချီဆုများ ရဖူးသူဖြစ်သည်။ မိုးညို မှာ ငယ်စဉ်ကပင် ပန်းချီများ ရေးနေခဲ့ပြီး မိုးညို၏ ငယ်ဘဝပန်းချီလက်ရာများမှာ ပွင့်ဖြူ အထက ကျောင်း နံရံကပ် စာစောင် များတွင် အသုံးပြုရန် ရွေးချယ်ခြင်း ခံခဲ့ရသည်။ အလယ်တန်း အထက်တန်းဆင့် မူးယစ်ဆေးဝါးဆန့်ကျင်ရေးပန်းချီပြိုင်ပွဲ၊ ဇာတိသွေး ဇာတိမာန်ပြိုင်ပွဲ စသည်တို့တွင်လည်း ဆုတံဆိပ်မျိုးစုံကို ရရှိခဲ့သည်။ ၁၉၈၈ ခုနှစ်တွင် ဖြစ်ပွားသော အရေးအခင်းကြောင့် ကျောင်းများပိတ်ထားသဖြင့် ၁၉၉၂ ခုနှစ်တွင်မှသာ ပွင့်ဖြူအထက မှပင် သိပ္ပံဘာသာတွဲနှင့် တက္ကသိုလ်ဝင်တန်း အောင်မြင်သည်။
၁၉၉၄ ခုနှစ်တွင် ရန်ကုန် ယဉ်ကျေးမှုတက္ကသိုလ် (ယခု အမျိုးသားယာဉ်ကျေးမှုနှင့် အနုပညာတက္ကသိုလ်) ဝင်ခွင့်လျှောက်ထားရာ ဝင်ခွင့်ရခဲ့ပြီး ပန်းချီဘာသာအဓိကဖြင့် ပညာသင်ကြားခွင့် ရခဲ့သည်။ ၁၉၉၇ ခုနှစ်တွင် ရန်ကုန်ယဉ်ကျေးမှုတက္ကသိုလ်မှ ပန်းချီဘာသာအဓိကဖြင့်ပင် ဝိဇ္ဇာ(ပန်းချီပညာ)ဘွဲ့ BA (Painting) ရရှိသည်။ အဆိုပါ တက္ကသိုလ်မှပင် ပန်းချီဆရာတိုင်း ရေဆေး ရေးတတ်သော်လည်း ရေဆေးပန်းချီဆရာ အဖြစ် သီးသန့် ရပ်တည်သူ နည်းရသည့် အကြောင်းရင်းများ လေ့လာသုံးသပ်ချက် စာတမ်း ဖြင့် အနုပညာ ဘွဲ့လွန် ဒီပလိုမာ (ပန်းချီ) ဘွဲ့ Post Graduate Diploma in Arts (Painting) (PGDA Painting)ကို ရရှိသည်။
လုပ်ငန်းခွင်
တက္ကသိုလ်မှ ဝိဇ္ဇာဘွဲ့ရပြီးနောက် ၁၉၉၉ ခုနှစ်တွင် အဆိုပါတက္ကသိုလ် ပန်းချီဌာန၏ နည်းပြဆရာဖြစ်လာသည်။ ဆရာဘဝတွင် ရေဆေး ပန်းချီပညာ ဘာသာရပ်ကို အထူးပြုသင်ကြားပေးရသည်။ ၂၀၁၄ ခုနှစ်အထိ ဆယ့်ငါးနှစ်တိုင် နည်းပြအလုပ်လုပ်ခဲ့ပြီး ၂၀၁၅ တွင် ရာထူးတိုးမြှင့်ခြင်း ခံရသည်။
၂၀၁၅ ခုနှစ်တွင် ရန်ကုန် ပန်းချီပုန်းပုကျောင်း (ယခု အနုပညာအထက်တန်းကျောင်း(ရန်ကုန်))၏ ကျောင်းအုပ်ကြီး တာဝန် ထမ်းဆောင်သည်။ ကျောင်းအုပ်တာဝန် စတင်လက်ခံချိန်က စာသင်ခန်း မလုံလောက်၊ ပြဋ္ဌာန်းစာအုပ် မရှိခဲ့သော ရန်ကုန် ပန်းချီပန်းပုကျောင်း အတွက် စာသင်ဆောင်သစ် ရရှိရန် ဝန်ကြီးဌာနမှ ဘဏ္ဍာငွေ တောင်းခံဆောက်လုပ်ခြင်း၊ သင်ရိုးညွှန်းတမ်းအတွက် ပြဋ္ဌာန်းစာအုပ်များ ဦးဆောင်ပြုစု ပုံနှိပ်ထုတ်ဝေခြင်းများ ဆောင်ရွက်ခဲ့သည်။ ၂၀၂၂ ခုနှစ်တွင် ရန်ကုန် ပန်းချီပန်းပု ကျောင်းအုပ်ကြီးရာထူးမှ အနားယူသည်။
ပန်းချီရေးဆွဲခြင်း
၁၉၉၇ ခုနှစ် ဘွဲ့ရပြီးစ မှာပင် ရေဆေးပန်းချီကားများ ရေး ဆွဲရင်း ရေဆေးပန်းချီဆရာ ဖြစ်လာခဲ့သည်။ ဝါသနာတူ ပညာသင်ဖက် မိတ်ဆွေ ပန်းချီဆရာများနှင့် ပြပွဲများ အတူ လုပ်ဖြစ်ခဲ့သည်။ ရန်ကုန် ပန်းချီပြခန်းများတွင်လည်း ပန်းချီကားများ စတင် ပြသခွင့် ရခဲ့သည်။ ၂၀၀၃ ခုနှစ်တွင် ရင်းနှီးသူ အနုပညာရှင်တဦး၏ ကူညီမှုဖြင့် တကိုယ်တော် ပန်းချီပြပွဲ တခု စတင်လုပ်နိုင်ခဲ့ရာမှ တစတစ ရန်ကုန် ပန်းချီလောကတွင် နေရာရလာခဲ့သည်။ ၂၀၀၅ ခုနှစ်တွင် ထိုင်းနိုင်ငံ ချင်းမိုင်မြို့ တွင် တကိုယ်တော် ပန်းချီပြပွဲ ပြသခြင်းမှ စတင်ကာ နိုင်ငံတကာ ပြပွဲများ စီစဉ်ပြသခဲ့သည်။
အဖြူကဲသော ကားများ ရေးရင်းမှ ၎င်း၏ ပန်းချီကားများကို ကျွန်တော့ရဲ့ ကဗျာဆန်သော အဖြူရောင်ပန်းချီကားများ ဟု ၎င်းကိုယ်တိုင် အဓိပ္ပါယ် ဖွင့်ဆိုသည့် My Poetic White Series ပန်းချီစီးရီး ဝင် ကားများကို အဆက်မပြတ် ရေးသား လာခဲ့ရာ နိုင်ငံတကာ ပန်းချီ လောက တွင် လူသိများ ထင်ရှားလာခဲ့သည်။
မိသားစုနှင့်လူမှုဘဝ
တက္ကသိုလ် တက်ရောက်စဉ် တွေ့ဆုံသည့် ပန်းပု အဓိက ဘာသာဘွဲ့ရ ဇနီးသည် နှင့် အိမ်ထောင်ပြုကာ သမီးနှစ်ဦး ထွန်းကားသည်။ အငြိမ်းစား ကျောင်းအုပ်ဆရာမကြီး ဖြစ်သော မိခင် ကို ပြုစု စောင့်ရှောက်ရင်း မိသားစုနှင့်အတူ နေထိုင်သည်။
အသင်းအဖွဲ့တာဝန်များ
မြန်မာနိုင်ငံ ပန်းချီဆရာများအဖွဲ့၊ ကမ္ဘာလုံးဆိုင်ရာ ရေဆေးပန်းချီများကွန်ရက်နှင့် နိုင်ငံတကာ ရေဆေးပန်းချီအသင်း များတွင် ဝင်ရောက်ရန် ဖိတ်ခေါ်ချက်များကိုလက်ခံကာ အဖွဲ့ဝင်ဖြစ်လာသည်။
ပြပွဲများ
ဆရာမိုးညို သည် တကိုယ်တော် ပန်းချီပြပွဲများ၊ ပန်းချီဆရာများနှင့် တွဲဖက်ပန်းချီပြပွဲများစွာ စီစဉ် ကျင်းပခဲ့သည်။ ပန်းချီရေးဆွဲသရုပ်ပြခြင်းများကိုလည်း အနုပညာတက္ကသိုလ်နှင့် ပန်းချီပန်းပု ကျောင်းတွင်သာမက ပြည်တွင်း ပြည်ပ ဖိတ်ကြားသမျှ စိတ်ရှည်လက်ရှည် ပြသ ပေးခဲ့လေသည်။
ပြသခဲ့သော ပန်းချီပြပွဲများ
တကိုယ်တော် ပန်းချီပြပွဲ၊ အခြားပန်းချီဆရာများနှင့် တွဲဖက်ပန်းချီပြပွဲ တရာကျော်ကို ပြည်တွင်းနှင့် ပြည်ပနိုင်ငံစုံတွင် စီစဉ်ပြသခဲ့သည်။
ကိုးကား
ကဏ္ဍ:မြန်မာ ပန်းချီဆရာများ ကဏ္ဍ:မြန်မာ ရေဆေး ပန်းချီဆရာများ ကဏ္ဍ:မြန်မာ အမျိုးသား ပန်းချီဆရာများ
ဆစ်ဒနီဆာဖိလစ်
၁၅၈၃ ခုနှစ်တွင် ဆာဖရန်စစ် ဝေါလ ဆင်းဂမ်၏ သမီး နှင့်လက်ထပ်ခဲ့ပြီးနောက်၊ ဆာဘွဲ့ချီးမြှင့် သူကောင်းပြုခြင်းခံရ၏။ ဆစ်ဒနီသည်မာတင် ဖရိုးဗစ်ရှား၊ရတ်ချတ်ဟက်ကလွတ် နှင့် ဆာဝေါ်လတာရော်လီတို့၏ နယ်သစ်ထူထောင်ရေး စီမံ ကိန်းများတွင် များစွာစိတ်ပါဝင်စားခဲ့သူ ဖြစ်လေသည်။ ထိုနောက်ဆစ်ဒနီသည် အယ်လစ်ဇဗက် ဘုရင်မအား စပိန်နိုင်ငံနှင်စစ်ခင်းရန်တိုက်တွန်းခဲ့ပြီးလျှင်၊ကိုယ်တိုင်လည်း ပါဝင် တိုက်ခိုက်ခဲ့လေသည်။ စစ်ပွဲအတွင်းနယ်သာလန်ပြည်နယ်၊ ဖလပ်ရှင်းဘရင်ခံအဖြစ် ဆောင်ရွက်နေရခိုက် တိုက်ပွဲ တစ်ခုတွင် ကျည်သင့်၍ကျဆုံးခဲ့လေသည်။ ယင်းတိုက်ပွဲ၌ပင် သူ၏ ရဲရင့်မြင့်မြတ်သောစိတ်ထားကိုပြင်းထန်သောဒဏ်ရာ နှင့် လဲနေစဉ် ရေငတ်လှသောကြောင့် ရေတောင်းလေသည်။ ထိုအခါ သူ့အတွက် ယူလာသောရေကို သောက်မည်အပြုတွင် အခြားသော သေအံ့ဆဲဆဲစစ်သားတစ်ယောက်သည် သူ့ထံမှ ရေကို မွတ်သိပ်တောင့်တသော မျက်စိများဖြင်ကြည့်နေသည် ကို မြင်ရလျှင် ဆစ်ဒနီလည်းသူသောက်မည့်ရေကို ရေငတ်နေသော စစ်သားအားပေးလိုက်သည်ဟူ၏။
ဆာ ဖိလစ်၏ ရုပ်အလောင်းကို အခမ်းအနားဖြင့် စိန်ပေါ ကသီဒရယ် ဘုရားရှိခိုးကျောင်းဟောင်းကြီးတွင်မြှုပ်နှံသဂြိုဟ် ခြင်း ပြုကြလေသည်။
လိင်စိတ်ဆွခြင်း
လူ့လိင်စိတ် အပြုအမူ တွင်၊ လိင်စိတ်ဆွခြင်း (foreplay) သည် နှစ်ယောက် သို့မဟုတ် ထို့ထက်ပိုသော သူတို့တွင် လိင်စိတ် နိုးထရန် အတွက် ကနဦး စိတ်ပိုင်းနှင့် ရုပ်ပိုင်းဆိုင်ရာ အပြုအမူတို့ပင်ဖြစ်သည်။
လိင်စိတ်ဆွခြင်းတွင် နမ်းခြင်း၊ ထိခြင်း၊ ဖက်ခြင်း၊ ပြောဆိုခြင်း နှင့် ကြည်စယ်ခြင်း (ကြည်စယ်ခြင်းတွင် ကျေနပ်စေမှုများအပြင် ဆွသော ငြင်းဆိုမှုများ) စသော အမျိုးမျိုးသော အပြုအမူတို့ပါဝင်သည်။ လက်ဖြင့်ဖြစ်စေ ပါးစပ်ဖြင့် ဖြစ်စေ erogenous zones များကို ဆွပါက လိင်စိတ်ဆွခြင်း ဟုခေါ်သည်။ အများဆုံး လိင်စိတ်ဆွခြင်းများမှာ ယောက်ျားလိင်တံစုပ်ခြင်း (fellatio) နှင့် မိန်းမအင်္ဂါစုပ်ခြင်း (cunnilingus) တို့ပင်ဖြစ်သည်။
Gothic metal
Gothic metal (သို့မဟုတ် goth metal) သည် heavy metal နှင့် gothic rock တို့၏ မျိုးခွဲတစ်မျိုးဖြစ်ပြီး dom metal (သို့) death-doom တို့ လေးလံသိပ်သည်းမှုနှင့် gothic rock ၏ dark atmospheres တို့ဖြင့် ပေါင်းစပ်ထားသည်။ gothic metal ဂီတသည် ကွဲပြားသော heavy metal ဂီတဆီသို့ gothic မွေးစား၍ ချဉ်းကပ်လာသည့် တီးဝိုင်းများနှင့်အတူ အမျိုးမျိုးကွဲပြားခြားနားသည်။ ဤအမျိုးအစားသည် ၁၉၉၀ အစောပိုင်းအတောအတွင်းတွင် ဥရောပတွင် death-doom ကြီးလွန်းသည့် မူရင်းဇစ်မြစ်ဖြစ်ပြီး Death metal နှင့် doom metal တို့နှင့် ပေါင်းစပ်ခြင်းဖြစ်သည်။ စာသားများသည် အမှောင်လောကဖြစ်ပြီး ကြေကွဲစရာကောင်းသော ဇာတ်လမ်းမှ စိတ်ကူးညဏ်ကွန့်မြူးမှု ပြန်လည်ဆန်းစစ်ခြင်းနှင့် ပုဂ္ဂိုလ်ရေးအတွေ့အကြုံများကို ရေးဖွဲ့ထားသည်။
gothic metal တီထွင်သူများမှာ Paradise Lost, My Dying Brideနှင့် Anathema တို့ဖြစ်ပြီး အားလုံးသည် အင်္ဂလန်မြောက်ပိုင်းမှဖြစ်ကြသည်။ အခြားတီထွင်သူများမှာ ၁၉၉၀ နှစ်ဝက်တွင် ပေါ်ထွက်လာခဲ့ပြီး Type O Negative ဖြစ်ပြီး အမေရိကန်မှ ဖြစ်သည်။ ဆွီဒင်မှ Tiamat နှင့် နယ်သာလန်မှ The Gathering တို့ဖြစ်သည်။ နော်ဝေးမှတီးဝိုင်း Theatre of Tragedy သည် ရသပြည့်ဝသော aggressive male vocal နှင့် clean female vocal တို့ပေါင်းစပ်ထားသော “beauty and the beast” ကို တည်ဆောက်ခဲ့သည်။ gothic metal အုပ်စုများအနက်သိသာကွဲပြားသည်။ ၁၉၉၀ အတောအတွင်းတွင် Moonspell,Theatres des Vampires နှင့် Cradle of filth တို့သည် gothic ကို black metal ဆီသို့ယူဆောင်ခဲ့သည်။ ဆယ်စုနှစ်အကုန်တွင် Tristania နှင့် Within Temptation တို့တည်ဆောက်ခဲ့သော gothic metal ၏ အခြားပုံစံများနှင့် မတူသောပုံစံ symphonic metal ပေါ်ထွက်လာခဲ့သည်။
၂၁ရာစုအကုန်တွင် gothic metal ကိုဥရောပက mainstream သို့ ယူဆောင်လာခဲ့သည်။ တစ်ဦးချင်းအလိုက် ဖင်လန်မှ အုပ်စုများဖြစ်သော Entwine, HIM, Lullacry နှင့် Poisonblack တို့သည် single hit နှင့် chart-topping albums တို့ဖြစ်လာခဲ့သည်။ US တွင် တီးဝိုင်းအနည်းစုဖြစ်သော Type O Negative, Lacuna Coil, Evanescence နှင့် Cradle Filth တို့သည် စီးပွားရေးအရ အောင်မြင်မှုရရှိခဲ့သည်။
ဂီတ
gothic metal ၏ ထူးခြားချက်မှာ သူ၏ dark atmosphere ဖြစ်သည်။ Allmusic (All Music Guide (သို့) AMG) က ဤအမျိုးအစားကို goth rock ၏ အေးစက်စက်နိုင်သော Loud guitar နှင့် heavy metal ၏ aggression တို့ဖြင့် အဓိပ္ပာယ်ဖွင့်ဆိုထားသည်။
gothic metal သည် တီးဝိုင်းများနှင့်အတူ အမျိုးကွဲပြားပြီ ရှေးရှုရာလမ်းကြောင်း ကွဲပြားသည်။ doom metal background မှ အစောပိုင်းတီထွင်သူများမှာ Anathema, Paradise Lost နှင့် My Dying Bridge တို့ဖြစ်သည်။ နောက်ပိုင်းတီးဝိုင်းများဖြစ်သည့် Graveworm, Drastique တို့တွေ့ရှိချိန်တွင် black metal အုပ်စုများဖြစ်သည့် Cradle of Filth, Theatres des Vampire နှင့် အစောပိုင်းတွင် Moonspell တို့ချဉ်းကပ်လာသည်။ Epica, Sirenia နှင့် After Forever အုပ်စုတို့တွေ့ရှိချိန်တွင် symphonic metal အုပ်စုဖြစ်သည့် Tristania နှင့် Within Temptation တို့ချဉ်းကပ်လာသည်။ အခြားအပြောင်းအလဲမှာ death metal တီးဝိုင်းဖြစ်သည့် Trail of Tears, folk metal တီးဝိုင်းဖြစ်သည့် Midnattsol, industrial metal တီးဝိုင်းဖြစ်သည့် Deathstars, Gothminister နှင့် Neon Synthesis နှင့် alternative metal တီးဝိုင်းဖြစ်သည့် Katatonia, Lacuna Coil နှင့် Evanescence တို့ဖြစ်သည်။
အဆို
အမျိုးကွဲပြားသော အဆိုပုံစံများ gothic metal ထဲတွင် ရှိသည်။ ယောက်ျားလေးအဆိုတော်များသည် လည်ချောင်းသံများဖြင့် ကျယ်လောင်စွာ သီဆိုကြသည်။ gothic metal သည် အခြား heavy metal ၏ မျိုးခွဲများထက် အမျိုးသမီး အဆိုတော်များကြသည်။ ဤအမျိုးအစားသည် heavy metal ဂီတ၏ မျိုးခွဲများထက် အမျိုးသမီးဝါသနာအိုးများကို ပို၍ ဆွဲဆောင်သည်။
စာသားများ
gothic metal ၏ စာသားများသည် ဇာတ်ဆန်သည်၊ စိတ်ကူးညဏ်ယဉ် ဆန်သည်။ စိတ်ဓာတ်ကျသည့် အကြောင်းအရာများဖြစ်သည်။ My Dying Bride သည် သစ္စာမဲ့မှုနှင့် ဒုက္ခများကို ဂရုပြုထားကြောင်းတွေ့နိုင်သည်။ စာသားများမှ မိမိကိုယ်ကိုသတ်သေမှုနှင့် ဘဝအဓိပ္ပာယ်မဲ့မှုများကို Anathema တီးဝိုင်းတွေ့နိုင်သည်။
gothic fiction သည် horror နှင့် romance ကို ရောစပ်ထားသည်။ gothic metal တီးဝိုင်းများဖြစ်သော Cadaveria, Cradle of filth, Moonspell, Theatres des Vampires နှင့် Xandria တို့တွင် တွေ့နိုင်သည်။ Allmusic မှ ဝေဖန်ရေးဆရာ Eduardo Rivadavia က dramaနှင့် ဝမ်းနည်းကြေကွဲဖွယ်အလှအပသည် အမျိုးအစားအတွက် လိုအပ်သော အစိတ်အပိုင်းအဖြစ် ဖော်ထုတ်ခဲ့သည်။ My Dying Bride သည် သေခြင်းနှင့် ဆင်းရဲဒုက္ခနှင့် အချစ်ဆုံးရှုံးခြင်းနှင့် အချစ်နှင့် romance တို့သည် ကွဲပြားသော ရှုထောင့်မှ ထပ်တလဲလဲနီးကပ်လာသည်။
Gothic metal တီးဝိုင်းများဖြစ်သော Anathema, Elis, Tiamat, Midnattso နှင့် The Old Dead Tree တို့၏ထူးခြားချက်မှာ ကိုယ်တွေ့အတွေ့အကြုံကို အခြေခံထားသည့် စာသားများကိုရေးသားထားသည်။
ကိုင်းချောင်းရွာ
ကိုင်းချောင်းရွာ
ဘုရားစုချောင်းဖျားရွာ၊ ထီဆိပ်ရွာမ
ဘုရားစုချောင်းဖျားရွာ၊ ထီဆိပ်ရွာမ
စပါးထားရွာ၊ ဇနီ
စပါးထားရွာ၊ ဇနီ
ဇဝသုတ်
မင်းအားထိုက်တန်သော မင်း၏အသုံးအဆောင် အာဇာနည်မြင်းကောင်း၏ အင်္ဂါလေးပါးနှင့် အာဟုနေယျအစရှိသော သံဃာတော်၏ အကျိုးဂုဏ်လေး ပါးနှင့်ပြည့်စုံသော ရဟန်းတော်၏ အရည်အချင်းလေးမျိုးကို ဘုရားရှင် ကောသလ နိုင်ငံ သာဝတ္ထိမြို့ ဇေတဝန်ကျောင်းတော်၌ ရဟန်းတို့အား ဟောကြားတော်မူသည့်သုတ်။
ကိုးနဝင်းရွာ၊ သင်္ဃန်းကုန်း
ကိုးနဝင်းရွာ၊ သင်္ဃန်းကုန်း
မရမ်းချောင်းရွာ၊ ထီဆိပ်ဘုရားစု
မရမ်းချောင်းရွာ၊ ထီဆိပ်ဘုရားစု
ခဂျိဂယဘူတာ
ခဂျိဂယဘူတာ  (梶が谷駅 ခဂျိဂယ - အဲခိ ) သည် ဂျပန်နိုင်ငံ၊ ခဝဆခိမြို့၊ တခဆွတ်ရပ်ကွက်တွင် တည်ရှိသည့် ဘူတာတစ်ခု ဖြစ်သည်။
သုဓမ္မစာရီဖြတ်ထုံး
သုဓမ္မစာရီဖြတ်ထုံး
ဖြတ်ထုံးဟူသည်မှာ တရားမျှတစွာ စီရင်ဆုံးဖြတ်သည့် ဆုံးဖြတ်ပုံ၊ ဆုံးဖြတ်နည်း အစဉ်အလာကို ဆိုလိုခြင်းဖြစ်ပေသည်။ သုဓမ္မစာရီဖြတ်ထုံးသည် ကောင်းသောတရားစောင့်ထိန်းသူဟူ၍ အဓိပ္ပာယ်ရသည့် အနွတ္ထအမည်ဖြင့် ခေါ်တွင်ထားသော တရားဆုံးဖြတ်သူ မင်းသမီး၏ အမည်ကိုအစွဲပြု ခေါ်ထားခြင်းဖြစ်လေသည်။ မြန်မာစကားပြေ ကျမ်းများတွင် ဖြတ်ထုံးကျမ်းအများအပြားရှိခဲ့ရာ အခြားဖြတ်ထုံးများမှာ မင်း၊ တရားသူကြီး၊ ခုံမင်း၊ ပညာရှိ ဘုရားအလောင်းတော်၊ ရသေ့ စသောအမျိုးသား ပညာရှိတို့၏ အမှုစီရင်ဆုံးဖြတ်ပုံများသာ ဖြစ်ပြီးလျှင် အမျိုးသမီးပညာရှိတို့၏ ဖြတ်ထုံးဟူ၍ ဇလာကဒေဝီဖြတ်ထုံးနှင့်သုဓမ္မစာရီဖြတ်ထုံး နှစ်စောင်သာ လျှင်ရှိခဲ့လေသည်။
ဇလာကဒေဝီသည် မဟော်သဓဇာတ်တော်လာ စူဠနီဗြဟ္မဒတ်မင်း၏ မယ်တော်ပညာရှိ မိဖုရားကြီးဖြစ်သည်။ သုဓမ္မစာရီမင်းသမီးသည်မူ အခြားဖြတ်ထုံးကျမ်းများကဲ့သို့ အမည်အစွဲတပ်၍ ခေါ်ဝေါ်ထားသူသည် လူ့လောက၌ တစ်ကယ်ရှိခဲ့သော ပုဂ္ဂိုလ်တစ်ဦးတစ်ယောက်မဟုတ်ဘဲ၊ ယင်းဖြတ်ထုံးကို ရေးသားပြုစုသူ၏ စိတ်ကူးဉာဏ် ကွန့်မြူးချက်ထဲမှ မင်းသမီးတစ်ပါးသာလျှင်ဖြစ်ချေသည်။ မင်းသမီး၏ဖြတ်ထုံးတစ်ခုဖြစ်သော မြွေပါ၊ ကြောင်၊ ခွေးတို့၏ ပုံပြင်အရဆိုလျှင် ထိုပုံပြင်ဝတ္ထုသည် ကမ္ဘာဦးခေတ်က ဂဟေပတိဝေဿပြည်၌ ဖြစ်ပျက်ခဲ့၍ တရားမျှတသော အဆုံးအဖြတ်ကို ခံယူလိုသော ထိုတိရစ္ဆာန်သုံးဦးတို့သည် ကမ္ဘောဇတိုင်း၊ မဒ္ဒရာဇ်ပြည်၊ မဒ္ဒရာဇ်မင်း၏သမီးတော် သုဓမ္မစာရီမင်းသမီး ထံသို့သွားရောက်ပြီးလျှင် အဆုံးအဖြတ် ခံယူကြသည်ဟုသာ ဖော်ပြထားလေသည်။
သုဓမ္မစာရီဖြတ်ထုံးကို ပြုစုရေးသားသူ၏အမည်နာမ၊ ဂုဏ်ထူးဝိသေသတို့ကို အမှတ်အသားမတွေ့ရချေ။ သို့ရာတွင် ထိုပုဂ္ဂိုလ်သည်ရာဇဝင်၊ ဇာတ်နိပါတ်၊ ပုရာဏ်ကျမ်းတို့အပြင် ရာဇသတ်၊ ဓမ္မသတ်တို့၌လည်း အခြေခံ ရှိပြီးလျှင် ဉာဏ်ထက်မြက်သူ ပုဂ္ဂိုလ်တစ်ဦးဖြစ်ကြောင်းကိုမူ တွက်ဆရနိုင်ပေသည်။ စကားပြေအရေးအသားလည်း ရှင်းလင်း ပြတ်သားပြေပြစ်၍ သုံးနှုန်းထားသော ထီးသုံးနန်းသုံး စကားများကို ထောက်ထား၍ ကုန်းဘောင်ခေတ်အလယ်ပိုင်း၌ ရေးသားခဲ့သော စကားပြေလက်ရာတစ်ခုဟု ဆိုနိုင်၍ ထိုထက်စောသော လက်ရာဟူ၍ကားမယူဆနိုင်ချေ။ သုဓမ္မစာရီဖြတ်ထုံးကျမ်းကို သုဓမ္မစာရီဖြတ်ထုံး၊ သုဓမ္မစာရီမင်းသမီးဖြတ်ထုံး၊ သုဓမ္မစာရီဓမ္မသတ် စသည်ဖြင့်အမည်အမျိုးမျိုးတို့ဖြင့် ရှေးနှစ်ပေါင်းများစွာကပင် အကြိမ်ကြိမ် ပုံနှိပ်ထုတ်ဝေခဲ့သည်။ ထိုစာအုပ်များတွင် သုဓမ္မစာရီ၏ ဖြတ်ထုံးဝတ္ထုပုံပြင်သုံးရပ်ပါရှိရာ
ယင်းသုံးပုဒ်၌သာလျှင် သုဓမ္မစာရီမင်းသမီးကိုယ်တိုင် အဆုံးအဖြတ်ပေးပုံများ ပါရှိ၍ စိတ်ကူးဉာဏ် အယူ အဆကို နှိုးဆွပေးပြီးလျှင် ဉာဏ်စေစားထားချက်များပါဝင်သည်။ သာမန်အားဖြင့်အဆုံးအဖြတ်မလွယ်နိုင်အောင် လျဉ်းပါးဖွယ် ပြဿနာအမျိုးမျိုးကို အုံဖွဲ့ဖန်တီးပေးပြီးမှ နောက်ဆုံးတွင် ခိုင်လုံသော အကျိုးအကြောင်းပြချက်များဖြင့် အခက်အခဲ အထုံးအဖွဲ့များကို ဖြတ်တောက်ဖြေရှင်းပြသည်။ အဆုံးအဖြတ် ပြုရသည့် ပြဿနာများတွင် ဖြစ်နိုင်စကောင်းသော အဆုံးအဖြတ် သုံးနည်းသုံးသွယ်ကို ဖန်တီးလမ်းဖွင့် ပေးထားသောလည်း အမှန်တရားသည် တစ်ခုသာ ဖြစ်တတ်သည့်အားလျော်စွာ ဖြစ်သင့်ဖြစ်ထိုက်သော အဆုံးအဖြတ်ကို အကြောင်းယုတ္တိခိုင်လုံစွာဖြင့် စီရင်ချမှတ်ပေးထားလေသည်။ ထို့ကြောင့်အချို့က သုဓမ္မစာရီဓမ္မသတ်ဟူ၍ပင် ခြီးမြှင့်ခေါ်ဝေါ်ကြခြင်း ဖြစ်လေသည်။
ယင်းသို့ ဉာဏ်စေစားရသော ပုံပြင်များသည် မဟော်သဓဇာတ်တော်နှင့်အချို့သောဇာတ် နိပါတ်တော်များတွင်လည်း အများအပြားပါရှိရာ ဉာဏ်ကစားလိုသူ၊ တရားဥပဒေတွင် လေးနက်စွာ ဆင်ခြင် တွေးတောလိုသူ၊ စဉ်းစား ဉာဏ်ရင့်သန်လိုသူတို့ နှစ်ခြိုက်သော ပုံပြင်များဖြစ်ကြသည်။ သက္ကတပုရာဏ်ကျမ်းများတွင်လည်း ထိုပုံပြင်မျိုးပါရှိရာ ကြမ္မာဒိုက်ဝတ္ထုသည် ထိုသို့သော ဉာဏ်စေစားရသည် ဝတ္ထုပုံပြင်မျိုးဖြစ်လေသည်။ ကာလပေါ် စုံထောက်ဝတ္ထုများသည် ယင်းသို့သော ဉာဏ်စေစားရသည့် ရှေးဝတ္ထုပုံပြင်တို့ကို အခြေခံခဲ့သည်ဆိုက မှားအံ့မထင်။ သုဓမ္မစာရီဝတ္ထုပုံပြင်ကဲ့သို့ ဉာဏ်စေစားမှုဖြစ်စေသော ပုံပြင်ဝတ္ထုမျိုးသည် မြန်မာစာပေတွင် ရှေးအခါကပင် ရှိခဲ့ခြင်းသည် မြန်မာတို့အဖို့ဂုဏ်ယူဖွယ် တစ်ရပ်ဖြစ်ပေသည်။ သုဓမ္မာစာရီဖြတ်ထုံးကျမ်းတွင် မင်းသမီး၏ ဖြတ်ထုံးသုံးရပ်သာ ပါရှိ၍ သင်္ခဏ်းစာပေးဝတ္ထုများနှင့် အဆုံးအဖြတ်ပေး အခြားဝတ္ထုပုံပြင်များအပါအဝင် ဝတ္ထုပုံပြင် ၁၃ ပုဒ်နှင့်စုပေါင်းရိုက်နှိပ်ထားသည်။ ယင်းသည် အကြောင်းရှိပေသည်။ သုဓမ္မစာရီဖြတ်ထုံး သုံးရပ်နှင့် ကျန်ဝတ္ထုပုံပြင် ၁၃ ပုဒ်တို့တွင် ဆက်သွယ်ရေးဟန်များ၊ စကားလုံးဝေါဟာရတို့ကို တိုတိုကျဉ်းကျဉ်းသုံးနှုန်းထားပုံ၊ ဝါကျဖြတ်တောက်ရေးသားပုံတို့သည် ပုဂ္ဂိုလ် တစ်ဦးတစ်ယောက်တည်း လက်ရာကဲ့ သို့ပြေပြေညီညီ ရှိနေသည်။ သို့သော်ဇာတ်လမ်းဇာတ်အိမ်ဖွဲ့မှု ပြဿနာ အဆုံးအဖြတ် တင်ပြပုံတို့မှာကား သုဓမ္မစာရီ မင်းသမီး၏ဖြတ်ထုံးများကဲ့သို့ မခိုင်လုံဘဲ လျော့လျည်းလျည်းရှိသည်။ ကျန်ပြဿနာဝတ္ထု အသီးသီးတွင် ဖြတ်ထုံးစီရင်သူသည် တစ်ထုံးခြားစီဖြစ်၍ တိမ်ငုပ်သော ပြဿနာကိုဖော်ထုတ်သော ဝတ္ထုသုံးပုဒ်သာလျှင်ပါရှိရာ မဟော်သဓာဇာတ်တော်လာ ပြဿနာဖြေခန်းများကို မှီငြမ်းပြုကာ ရေးသားထားသည်။ ကျန်ပုံပြင်များမှာ ဖြတ်ထုံးပုံပြင်များသဘောထက် တရားပြသောသဘော၊ ဆုံးမဩဝါဒပေးသော သဘောများပါရှိပြီးလျှင် ဇာတ် နိပါတ်တော်များနှင့်မဟာရာဇဝင်ကြီး ကိုမှီငြမ်းပြုထားသော ဝတ္ထုပုံပြင်များဖြစ်ကြသည်။ မည်သို့ပင်ဖြစ်စေကာမူ ထိုဖြတ်ထုံးကျမ်းပါဝတ္ထုပုံပြင် ၁၆ ပုဒ်စလုံးသည် အရေးအသား တစ်ပြေးညီညာရှိ၍ ပုဂ္ဂိုလ်တစ်ဦးတည်း၏ လက်ရာဟု ခန့်မှန်းရပြီးလျှင် ထိုစာပေစုတစ်စုလုံးကို တစ်စုတစ်ပေါင်း တည်းစတင် တွေ့ရှိခဲ့ကြ သဖြင့် တစ်အုပ်တည်းပေါင်းဖွဲ့၍ ပုံနှိပ်ခြင်းဖြစ်တန်ရာပေသည်။
သုဓမ္မစာရီဖြတ်ထုံးကျမ်းသည် အခက်အခဲဖြေရှင်းပုံ ရှင်းလင်းပြတ်သားမှု၊ ဇာတ်အိမ်ဇာတ် ကွက်ခိုင်ခန့်မှု စသည့် အင်္ဂါရပ်များနှင့်ပြည့်စုံကောင်းမွန်ခြင်းကြောင့် ထိုကျမ်းကို ၁၂၄၃ ခုနှစ်တွင် မစ္စတာ စီ၊ဂျေ၊ဗန်ဒေါင် (C.J. Bandow) ဆိုသူက အင်္ဂလိပ်ဘာသာသို့ ပြန်ဆိုပြီးလျှင် ("The Precedents Of Princess Thoodamma Tsari") ရန်ကုန်မြို့တွင်ပင် ပုံနှိပ်ထုတ်ဝေခဲ့ရာ စာမျက်နှာ ၈၉ ရှိသည်။ တစ်ဖန် ၁၂၆၃ ခုနှစ်တွင်ပြင်သစ်လူမျိုး လူဝီ ဗော့စီယွန် (Louis Vossion)က ပြင်သစ်ဘာသာသို့ပြန်ဆိုပြီးလျှင် ပြင်သစ်နိုင်ငံပါရစ်မြို့၌ ပုံနှိပ်ထုတ်ဝေရာ (Contes birmans d'après le Thoudamma Sâri dammazat) စာမျက်နှာ ၁၄၅ ရှိလေသည်။
ဤသို့အင်္ဂလိပ်ဘာသာ၊ ပြင်သစ်ဘာသာတို့ကို ပြန်ဆိုရလောက်အောင် ထင်ရှားခဲ့သော သုဓမ္မစာရီဖြတ်ထုံး သုံးရပ်အနက် ဖြတ်ထုံးတစ်ရပ်ကို အကဲခတ်လေ့လာနို်င်ရန် အောက်တွင်အတိုချုံးဖော်ပြလိုက်ပေသည်။ သုဓမ္မစာရီမင်းသမီးနေထိုင်ရာ ကမ္ဘောဇတိုင်း၌ပင် အလွန်ချစ်ခင်ရင်းနှီးသော သူဌေးလေးဦးရှိသည်။ သူဌေး သုံးဦးတွင် သားတစ်ယောက်စီ အသီးသီးရှိကြ၍ ကျန်တစ်ဦးမှာ ကြန်အင်လက္ခဏာနှင့်ပြည့်စုံသော သမီးတစ်ယောက် ရှိလေသည်။ သူဌေးသားသုံးဦးလုံးကပင် ထိုသတို့သမီးငယ်အား အလိုရှိကြသည်။ သူဌေးသားတစ်ဦးကအကယ်၍ ထိုသတို့သမီးငယ်သည်အသက် ၁၅ နှစ်မပြည့်မီ ကွယ်လွန်ခဲ့သော် မိမိကိုယ်တိုင် အလောင်းကိုထမ်း၍ သင်္ဂြိုဟ်ပါမည်ဟူ၍လည်းကောင်း၊ အခြားတစ်ဦးက ထိုသို့သတို့သမီးငယ်လွန်ခဲ့ပါမူ အရိုးကိုမိမိလွယ်ပါမည်ဟူ၍ လည်းကောင်း၊ တတိယသူဌေးကမူ ယင်းသို့ဖြစ်ငြားအံ့၊ လုပ်တိုင်း(သင်းချိုင်း)တွင်မိမိစောင့်ပါမည်ဟူ၍လည်းကောင်း အသီးသီး ကတိကဝတ်ပြုကာ သူဌေးသမီးငယ်အား တောင်းခံကြလေ၏။ အကြောင်းတိုက်ဆိုင်လာသဖြင့် သူဌေးသမီးငယ်သည် ၁၅ နှစ်မပြည့်မီပင်နာ၍လွန်လေသည်။ ထိုအခါသူဌေးသား သုံးဦးတို့သည် မိမိတို့ထားရှိသည့်ဂတိအတိုင်း အသီးသီး ဆောင်ရွက်ကြသည်။ ဟိမဝန္တာမှလာသောဇော်ဂျီရသေ့ တစ်ပါးသည် အရိုးစုလွယ်သူနှင့်တွေ့လျှင်အကျိုးအကြောင်း စုံစမ်းသိရှိရသည့်အခါ ဂရုဏာသက်ဝင်သဖြင့်မိမိ၏ အတတ်ဖြင့် အရိုးစုကိုပြန်၍ အသက်ဝင်စေရာ ရှေးကအတိုင်း ကြန်အင်လက္ခဏာနှင့်ပြည့်စုံသော သတို့သမီးငယ် ပြန်၍ ဖြစ်လာလေသည်။ ထိုအခါသူဌေးသားသုံးဦးတို့သည် သူရထိုက်၊ ငါရထိုက်ဟူ၍ အငြင်းပွားကြရာနောက်ဆုံးတွင် သုဓမ္မစာရီ မင်းသမီး အဆုံးအဖြတ်ကို နာခံရန်သဘောတူကြလေသည်။
ထိုအခါမင်းသမီး၏ အဆုံးအဖြတ်မှာ သူဌေးသား သုံးဦးလုံးပင် မိမိတို့၏ ဂတိအတိုင်း ညီညွတ်စွာစောင့်ထိန်း ဆောင်ရွက်ခဲ့ကြသည်မှန်သော်လည်း လုပ်တိုင်းတွင် စောင့်ရသူသည် အမျိုးခုနစ်ဆက်တိုင်အောင် အယုတ်အညံ့ခံ၍ စောင့်ရသူဖြစ်သည်။ ထို့ပြင်သူစောင့်သည့်အခိုက်တွင်ပင် သတို့သမီးငယ်ပြန်၍ အသက်ဝင်ခဲ့လေရာသေနေစဉ် အတွင်းကပင် အတူနေခဲ့သူဖြစ်၍ အသက် ပြန်ဝင်သည့်အခါလည်း ထိုသူပင်အတူနေထိုက်သဖြင့် တတိယသူဌေးသားသည် သတို့သမီးငယ်ကိုရယူစေဟု အဆုံးအဖြတ်ပေးလေသည်။
မီးချောင်းဘားဝရွာ၊ ပလက်ဝမြို့နယ်
မီးချောင်းဘားဝရွာ(Meechaungbarwa)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ မီးချောင်းဘားဝကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၅၈၆ ဖြစ်သည်။ ၂၀၁၄ သန်းခေါင်စာရင်းအရ မီးချောင်းဘားဝကျေးရွာအုပ်စုတွင် ကျား ၂၄၅ ဦး၊ မ ၂၇၁ ဦး၊ လူဦးရေ စုစုပေါင်း ၅၁၆ ဦး နေထိုင်သည်။
ကိုးကား
ကဏ္ဍ:ပလက်ဝမြို့နယ်ရှိ ရွာများ
ကေသိသုတ်
ကေသိ-မြင်းဆရာကြီး၏ မြင်းတို့ကို ဆုံးမသည့်နည်းလေးမျိုးကို လျှောက်ထားပြီး “အနုတ္တရော ပုရိသဒမ္မသာရထိ”ဂုဏ်ရှင် ဘုရားရှင်၏ သတ္တဝါတို့ကို ဆုံးမနည်း လေးမျိုးတို့ကို ရှင်းလင်းဟောတော်မူရာ ကေသိမြင်းဆရာကြီး ဥပါသကာအဖြစ်ခံယူ သွားပုံကို ဟောတော်မူသည့်သုတ်။
အဋ္ဌကထာ၌-မြင်းတို့ကို ဆုံးမနည်းသုံးမျိုးတို့ကို ဖွင့်ပြထားပါသည်။
အလယ်စုရွာ၊ တောင်တလုံး
အလယ်စုရွာ (Ahlelsu)သည် စစ်ကိုင်းတိုင်းဒေသကြီး၊ ကောလင်းခရိုင်၊ ပင်လည်ဘူးမြို့နယ်၊ တောင်တလုံးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၄၄၇ ဖြစ်သည်။
ကိုးကား
ကဏ္ဍ:ပင်လည်ဘူးမြို့နယ်ရှိ ရွာများ
ကြိုကုန်း (အရှေ့စု)ရွာ၊ ကျုံဖါး
ကြိုကုန်း (အရှေ့စု)ရွာ၊ ကျုံဖါး
ကျော်၊ ဦး (ရှုမဝ)
ရှုမဝဦးကျော်သည် ခရစ်သက္ကရာဇ် ၁၉၁၀-ခုနှစ်၊ဇန်နဝါရီလ (၁၀)ရက်နေ့၊ မြန်မာသက္ကရာဇ် ၁၂၇၁-ခုနှစ်၊ တပို့တွဲလဆန်း (၁)ရက်နေ့တွင် ရွှေတောင်မြို့၊ ကြာနီကန်ရပ်၌ အဖ ဦးဖိုးတုတ်နှင့် အမိ ဒေါ်ရွှေညွန့်တို့မှ မွေးဖွားခဲ့သည်။
ငယ်ဘဝ
၁၉၂၄-ခုနှစ်၊ အသက် ၁၄-နှစ်သား အရွယ်တွင် ရွှေတောင်မြို့ နေရှင်နယ် အမျိုးသားကျောင်းမှ ခေတ်ပညာ (၇)တန်းအောင်ခဲ့သည်။ သို့ရာတွင် ထိုအချိန်၌ မိခင်နှင့် ဖခင်ပါ ကွယ်လွန်ခဲ့ပြီ ဖြစ်ကာ ကျန်ရစ်သော သားချင်းတစ်စု၏ စီးပွားရေးအခြေအနေမှာလည်း ဆိုးရွားလာခဲ့သဖြင့် ကျောင်းမှ ထွက်ခဲ့ရသည်။ အမျိုးသားကျောင်းမှ ထွက်သောသူသည် အင်္ဂလိပ်အစိုးရကို မလိုလားသူ ဖြစ်၏။ ထို့ကြောင့် အစိုးရအမှုထမ်း အလုပ်ကိုလည်း လုပ်ရန် ဝန်လေးခဲ့မိလေသည်။ သို့ဖြင့် ကိုယ်ဒူးကိုယ်ချွန်ရန် ရန်ကုန်မြို့သို့ ထွက်ခွာလာခဲ့သည်။ ၁၉၂၆ ခု၊ စက်တင်ဘာလ ပထမပတ်တွင် ရန်ကုန်မြို့သို့ ခြေချခဲ့သည်။
ကျောင်းသင်ပညာကို အထက်တန်း ကျော်လွန်သည် အထိ သင်ကြားမှု မရရှိခဲ့ရှာသော်လည်း သူ့ဘာသာ ပြင်ပမှ ပညာရေး တိုးတက်မှုအတွက် မြန်မာစာပေနှင့် နိုင်ငံခြားစာပေ ဗဟုသုတများကို အစဉ်မပြတ် လေ့လာကြိုးကုတ် သင်ကြားဆည်းပူးခဲ့သည်။
ငယ်စဉ်ကပင် စာပေ၊ ကဗျာနှင့် ပန်းချီကို အထူးဝါသနာပါခဲ့သည်။ ၁၉၂၄ ခုနှစ်တွင် 'နေရှင်နယ်ကျော်ကျော်' ကလောင်အမည်ဖြင့် ဒဂုန်မဂ္ဂဇင်း၌ သူ၏ ပထမဆုံး ကဗျာကို ထည့်သွင်းဖော်ပြခြင်း ခံရသည်။
၁၉၃၂ တွင် မန္တလေးမြို့သို့ ပြောင်းရွှေ့ရောက်ရှိခဲ့သေးသည်။ ထိုခေတ်ကာလ အပိုင်းအခြား၌ 'ရဲကျော်' ကလောင် အမည်ဖြင့် လုံးချင်း ဝတ္ထုစာအုပ်များ ရေးသားခဲ့ဖူးသည်။
၁၉၃၆ ခုနှစ်ခန့်တွင် ရန်ကုန်မြို့သို့ ပြန်လည် ရောက်ရှိလာခဲ့ပြန်သည်။
၁၉၄၆ ခုနှစ်တွင် သီတာအေး ပုံနှိပ်စက်နှင့် ရှုမဝစာအုပ်တိုက်ကို တည်ထောင်သည်။ ရှုမဝ ရုပ်စုံမဂ္ဂဇင်းကို ၁၉၄၇၊ ဇွန်လမှ စတင်၍ တည်းဖြတ် ထုတ်ဝေခဲ့သည်။ ဤတွင် 'ဇော်ဟိန်း'၊ 'ဖိုးရှုမဝ'၊ 'ရှုမဝဦးကျော်' နှင့် အခြား ကလောင်အမည် အမျိုးမျိုးဖြင့် ဝတ္ထုဆောင်းပါး၊ ကဗျာများကို ရေးသားခဲ့သည်။
၁၉၅၆၊ ဩဂုတ်လ ၁၅ ရက်တွင် ရှုမဝရုပ်ရှင်ကို စတင် တည်ထောင်ခဲ့သည်။
ကွယ်လွန်သည့် အချိန်အထိ ရုပ်ရှင် ဇာတ်ကားပေါင်း ၁၁ ကားကို ကိုယ်တိုင် ဇာတ်ညွှန်းရေးသား စီစဉ် ညွှန်ကြား ရိုက်ကူးခဲ့သည်။
၁၉၇၄၊ ဖေဖော်ဝါရီလ ၂၃ ရက်နေ့၊ မွန်းလွဲ ၁၂:၃ဝ တွင် ကွယ်လွန် အနိစ္စရောက်ခဲ့သည်။
ကွယ်လွန်ချိန်၌ ဇနီး ဒေါ်ကြည်သန်းနှင့်အတူ သားသမီး ၆ ဦး ကျန်ရစ်ခဲ့သည်။ ရှုမဝ မောင်ဆွေတင့်သည် သားသမီး ၆ယောက်တွင် အကြီးဆုံးသားဖြစ်သည်။
မောင့်ကျက်သရေ ခေါင်းပေါင်း
မောင့်ကျက်သရေ ခေါင်းပေါင်းအား တီထွင်သူမှာ ရှုမဝဦးကျော် ပင်ဖြစ်သည်။
ကိုးကား
ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ရုပ်ရှင် ဒါရိုက်တာများ ကဏ္ဍ:မြန်မာ စာရေးဆရာများ
ထီဆိပ်ဘုရားစုရွာ၊ ထီဆိပ်ဘုရားစု
ထီဆိပ်ဘုရားစုရွာ၊ ထီဆိပ်ဘုရားစု
ရှုမဝ ရုပ်စုံမဂ္ဂဇင်း
ရှုမဝ ရုပ်စုံမဂ္ဂဇင်းသည် မြန်မာ့စာပေလောကရှိ မဂ္ဂဇင်းတစ်စောင်ဖြစ်သည်။ ရှုမဝရုပ်စုံမဂ္ဂဇင်းအား ၁၉၄၇၊ ဇွန်လမှ စတင်၍ တည်းဖြတ်ထုတ်ဝေခဲ့သည်။ တည်ထောင်သူမှာ ရှုမဝဦးကျော် ဖြစ်သည်။ ၁၉၅၂-ခုနှစ်တွင် ရှုမဝတစ်ထောင်ဆုခေါ် စာပေဆုများကို ပေးအပ်ခဲ့သည်။
စတင်ထုတ်ဝေရာ အတွဲ (၁)၊ အမှတ် (၁) ဟု သတ်မှတ်ထားခဲ့သည်။ (၁၂) အုပ်ပြည့်တိုင်း အတွဲသစ်ကို ထုတ်ဝေသည်။ တင့်တယ်၏ သွေးနှင့်မျက်ရည် နယ်ချဲ့ဆန့်ကျင်ရေး ဝတ္ထုရှည်ကြီးကို ထည့်သွင်းဖော်ပြခဲ့သည်။ သော်တာဆွေ၊ ရွှေဥဒေါင်း၊ ဇော်ဂျီ၊ မင်းသုဝဏ်၊ ဇေယျ၊ ဉာဏ၊ သုခ၊ ဒဂုန်ရွှေမျှား စသည့် နာမည်ကြီးစာရေးဆရာများ အားဖြည့်ရေးသားကြသည်။ တင့်တယ်နှင့် သော်တာဆွေသည် ဤမဂ္ဂဇင်းမှ နာမည်ရလာသူများ ဖြစ်သည်။
လွတ်လပ်ရေးရသောအခါ ပြည်တွင်းဆူပူမှုများကြောင့် မြို့ရွာဆက်သွယ်မှုများ ပြတ်တောက်၍ မဂ္ဂဇင်းစာစောင်များ ရပ်ဆိုင်းသွားသော်လည်း ရှုမဝမှာ လစဉ်မပျက် ထုတ်ဝေနိုင်ခဲ့သည်။ ခေတ်ပြိုင်ထုတ်ဝေသော မဂ္ဂဇင်းများမှာ ပဒေသာ၊ ပညာ၊ ယုဇနရုပ်စုံ၊ တော်ဝင်၊ ကြေးမုံ၊ နိုင်ငံသစ်စာစောင် စသည်တို့ ဖြစ်သည်။
မဂ္ဂဇင်း၏ ထူးခြားချက်မှာ မျက်နှာဖုံးအား အလှကျက်သရေဆောင် အမျိုးသမီးပန်းချီများဖြင့် ပုံနှိပ်ခြင်းဖြစ်သည်။ မျက်နှာဖုံးနှင့် အတွင်းရုပ်ပုံများကို ဦးအုန်းလွင်၊ ဦးကိုလေး၊ ဦးငွေကိုင်၊ ဦးဘကြည်၊ ဦးစန်းလွင်၊ ဦးသောင်းဟန်၊ မောင်မောင်သိုက်၊ ဝသုန်၊ ဦးတင်လှဝင်း၊ ဦးလှသိန်း၊ ဦးဖေသိန်း၊ ဦးသန်းကြွယ်၊ ဦးအောင်စိုး (ဗဂျီအောင်စိုး)၊ ဦးဘသစ်၊ ဦ:မြင်ရှင်နှင့် မောင်ငွေထွန်းတို့က ရေးဆွဲပေးကြသည်။ ၁၉၉၁ ခုနှစ်၊ ဇွန်လမှစ၍ သရုပ်ဆောင်အမျိုးသမီးဓာတ်ပုံများဖြင့် ပြောင်းလဲထုတ်ဝေသည်။
ပျှမ်းမျှအားဖြင့် စာမျက်နှာ (၂၀၀) ခန့် ပါဝင်ပြီ: ကြော်ငြာစာမျက်နှာ (၁၀) မျက်နှာခန့် ထည့်သွင်းသည်။ မာတိကာကို ကျောဖုံးတွင် အများအားဖြင့် ဖော်ပြထားတတ်ပြီး အချို့စာအုပ်များတွင် ရှေ့ဘက်၌ တွေ့ရသည်။
ပါဝင်သော အခန်းကဏ္ဍများမှာ ကဗျာ၊ ကာတွန်း၊ ပုံပြင်၊ ဝတ္ထုတို၊ ဝတ္ထုရှည်၊ ပြဇာတ်၊ မမေ့နိုင်တဲ့ပြဿနာ၊ ဆောင်းပါး၊ အဟိ၊ စာကြည့်တိုက်၊ ကမ္ဘာ့ဆိုးပေကြီးများ၊ တကယ့်အဖြစ်အပျက်၊ ကလေးရှုမဝ၊ ချစ်ကိုယ်တွေ့ တို့ ဖြစ်သည်။ အတွဲ (၁၄)၊ အမှတ် (၁၅၇) သည် အထူးထုတ် ဖြစ်သည်။ စတင်ထုတ်ဝေစဉ်တွင် (၁၆ x ၂၂) စင်တီမီတာ ဖြင့် ဖြန့်ချိပြီး ၁၉၈၅ ခုနှစ် နိုဝင်ဘာလမှစ၍ (၁၈ x ၂၄) စင်တီမီတာသို့ ပြောင်းလဲခဲ့သည်။
ပထမဆုံးထည့်သွင်းခဲ့သည့် ရာဇဝင်ရုပ်ပြတွင် နတ်ရှင်နောင် ဇာတ်လမ်းအား ဖော်ပြခဲ့ပြီး ရေးဆွဲသူမှာ ဦးစိန် ဖြစ်သည်။
ရှုမဝဦးကျော်သည် တာဝန်ခံစာတည်းအဖြစ် တာဝန်ယူပြီး ၁၉၆၂ ခုနှစ် နောက်ပိုင်းတွင် စာတည်းချုပ်အဖြစ် ဆောင်ရွက်သည်။ တင့်တယ် နှင့် ငွေဥဒေါင်းက အတိုင်ပင်ခံ စာတည်းနှင့် စာတည်းအဖွဲ့ဝင်အဖြစ် တာဝန်ယူသည်။ ဒဂုန်ဝင်း၊ သန်းဆွေ၊ မောင်ကြည်ဆွေ၊ မောင်သာရ၊ ရန်အောင်၊ မောင်ဆွေတင့်၊ မင်းယုနိုင်၊ မောင်မြင့်မြတ် တို့မှာ စာတည်းများအဖြစ် လည်းကောင်း၊ ဒေါ်မြင့်မြင့်သန်းမှာ အုပ်ချုပ်မှုစာတည်းအဖြစ် လည်းကောင်း၊ တက္ကသိုလ်စိန်ကျော်မင်း၊ အောင်နိုင်သူ၊ သာထွဏ်းဝင်း၊ မောင်ဇော်ယု တို့မှာ အမှုဆောင်စာတည်းများအဖြစ် လည်းကောင်း အလှည့်ကျတာဝန်ယူသည်။ ယာယီစာတည်းအဖြစ် သော်တာဆွေ၊ အောင်လင်း၊ မြသန်းတင့်တို့က ဆောင်ရွက်ကြပြီး ဦးဆွေတင့်မှာ ၁၉၆၂ ခုနှစ်မှစ၍ တာဝန်ခံစာတည်းအဖြစ် ဆောင်ရွက်သည်။
ရှုမဝတစ်ထောင်ဆုရ စာမူနှင့် စာရေးဆရာများ
၁၉၅၆-ခုနှစ်၊ ၁၉၅၇-ခုနှစ်၊ ၁၉၅၉-ခုနှစ်နှင့် ၁၉၆၀-ခုနှစ်များတွင် အဆင့်အတန်းမှီ စာမူများ မရရှိသဖြင့် ဆုချီးမြှင့်ခြင်း မပြုနိုင်ခဲ့ချေ။ ၁၉၆၂-ခုနှစ်တွင် နောက်ဆုံးဆုကို ချီးမြင့်ပြီး ရပ်စဲသွားသည်။ ဆုငွေများကို နှစ်စဉ် စာဆိုတော်နေ့၌ စာရေးဆရာအသင်း ဥက္ကဋ္ဌမှ တစ်ဆင့်ချီးမြှင့်ခဲ့သည်။ ဆုရွေးချယ်ရေးအဖွဲ့မှာ ရှုမဝဦးကျော်၊ တင့်တယ်၊ ဒဂုန်တာရာ၊ သန်းဆွေနှင့် ဂျာနယ်ကျော်မမလေး တို့ ဖြစ်သည်။
ရေဦးကုန်းရွာ၊ မော်လိုက်မြို့နယ်
ရေဦးကုန်းရွာ (Yaeukone)သည် စစ်ကိုင်းတိုင်းဒေသကြီး၊ မော်လိုက်ခရိုင်၊ မော်လိုက်မြို့နယ်၊ ထန်းပင်ကုန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၆၁၁၁ ဖြစ်သည်။
ကိုးကား
ကဏ္ဍ:မော်လိုက်မြို့နယ်ရှိ ရွာများ
အရှေ့ထိန်ဒွေရွာ
အရှေ့ထိန်ဒွေရွာ
လုံးပိုးကန်ဒေါင့်ရွာ၊ ပင်လောင်းမြို့နယ်
လုံးပိုးကန်ဒေါင့်ရွာ (Longpoekandaunt)သည် ရှမ်းပြည်နယ် (တောင်)၊ ပအိုဝ်း ကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ်၊ လုံးပိုးကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၀၂၆၆၆ ဖြစ်သည်။ ၂၀၁၄ သန်းခေါင်စာရင်းအရ လုံးပိုးကျေးရွာအုပ်စုတွင် ကျား ၁၀၀၅ ဦး၊ မ ၉၆၇ ဦး၊ လူဦးရေ စုစုပေါင်း ၁၉၇၂ ဦးနေထိုင်သည်။
ကိုးကား
ကဏ္ဍ:ပင်လောင်းမြို့နယ်ရှိ ရွာများ
ဘော့ဒလီယန် စာကြည့်တိုက်
ဘော့ဒလီယန် စာကြည့်တိုက် (Bodleian Library) သည် အောက်စ်ဖိုဒ် တက္ကသိုလ်၏ ပင်မ သုတေသီ စာကြည့်တိုက်ဖြစ်ပြီး၊ ဥရောပတိုက်ရှိ အသက်ကြီးဆုံး စာကြည့်တိုက်များတွင် တစ်ခုအပါအဝင်ဖြစ်သည်။ ဗြိတိသျှရှိ အကြီးဆုံးစာကြည့်တိုက်ဖြစ်သည့် ဗြိတိသျှ စာကြည့်တိုက်ပြီးလျင် ဒုတိယအကြီးဆုံးဖြစ်သည်။ အောက်စ်ဖိုဒ် တက္ကသိုလ် တွင်တက်ရောက်နေသူများမှ ဘော့ဒလေ ဟု ခေါ်ဆိုလေ့ရှိပြီး၊ ယူနိုင်တက်ကင်းဒမ်းနိုင်ငံရှိ စာပေထုတ်ဝေမှုများ စုဆောင်းရာ စာကြည့်တိုက် ၆ ခုမှ တစ်ခုဖြစ်သည်။ အိုင်ယာလန်ဥပဒေအရ အိုင်ယာလန်နိုင်ငံတွင် ထုတ်ဝေသည့် စာပေတိုင်းကို၊ စာကြည့်တိုက်တွင် စုဆောင်းနိုင်ရန် တောင်းဆိုခွင့်ရှိသည်။
စိုးနိုင်၊ (မန္တလေး တက္ကသိုလ်)
လက်ရှိ ဂျာနယ်၊ မဂ္ဂဇင်း အချို့တွင် ဂီတ၊ အတွေးအခေါ်၊ သမိုင်း၊ ယဉ်ကျေးမှု အနုပညာနှင့် ဘာသာရေး စာပေများ ရေးသား ဆဲဖြစ်သည်။
အဆင့်မြင့်ပညာဦးစီးဌာန၊ အထွေထွေအုပ်ချုပ်ရေးဦးစီးဌာန တို့တွင် ဝန်ထမ်း အဖြစ် ဆောင်ရွက်ခဲ့ပြီး ၁၉၉ဝ ပြည့်နှစ်တွင် ပြန်တမ်းဝင် အရာရှိ အဖြစ်က နုတ်ထွက်ခဲ့သည်။
စာညွှန်း
ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ
ပြွန်တိုချင်းရွာ၊ မြင့်ဂါ
ပြွန်တိုချင်းရွာ၊ မြင့်ဂါ
NGC 10
NGC 10 သည် ခရုပတ်ပုံစံ ဂယ်လက်ဆီဖြစ်ပြီး ပန်းပုဆရာ ကြယ်စုတန်းတွင်တည်ရှိသည်။
လက်ပံရွာ၊ လက်ပံ
လက်ပံရွာ၊ လက်ပံ
အာသီဝိသသုတ်
ဋီကာ၌ -အဆိပ်လေးမျိုးနှင့် စပ်၍ သိမှတ်ဖွယ်ဖွင့်ဆိုချက် ပါရှိပါသည်။
ခဂျိဘူတာ
ခဂျိဘူတာ  (加治駅 ခဂျိ - အဲခိ ) သည် ဂျပန်၊ နီးဂတခရိုင်၊ ရှိဘတမြို့တွင် တည်ရှိသည့် ဘူတာတစ်ခု ဖြစ်သည်။
ရေပူရွာ၊ မိုးမိတ်မြို့နယ်
ရေပူရွာ (Yaepu)သည် ရှမ်းပြည်နယ် (မြောက်)၊ မိုးမိတ်ခရိုင်၊ မိုးမိတ်မြို့နယ်၊ ပဒါန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၂၁၀၇၀၈ ဖြစ်သည်။ ၂၀၁၄ သန်းခေါင်စာရင်းအရ ပဒါန်းကျေးရွာအုပ်စုတွင် ကျား ၁၄၃၂ ဦး၊ မ ၁၄၅၇ ဦး၊ လူဦးရေ စုစုပေါင်း ၂၈၈၉ ဦးနေထိုင်သည်။ ဤရွာသည် တိမ်ကောသွားပြီ ဖြစ်သည်။
ပလိပ် (ရွာမ)ရွာ၊ စဉ့်ကိုင်မြို့နယ်
ပလိပ် (ရွာမ)ရွာ (Paleik(Ywarma))သည် မန္တလေးတိုင်းဒေသကြီး၊ ကျောက်ဆည်ခရိုင်၊ စဉ့်ကိုင်မြို့နယ်၊ ပလိပ်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၀၇၈၀ ဖြစ်သည်။ ၂၀၁၄ သန်းခေါင်စာရင်းအရ ပလိပ်ကျေးရွာအုပ်စုတွင် ကျား ၁၀၅၈၃ ဦး၊ မ ၁၁၇၀၂ ဦး၊ လူဦးရေ စုစုပေါင်း ၂၂၂၈၅ ဦးနေထိုင်သည်။
ကိုးကား
ကဏ္ဍ:စဉ့်ကိုင်မြို့နယ်ရှိ ရွာများ
ထိန်ချောင်းရွာ၊ ရေနံချောင်းမြို့နယ်
ကိုးကား
ကဏ္ဍ:ရေနံချောင်းမြို့နယ်ရှိ ရွာများ
ယိန်းခေါရွာ၊ မြစ်ကြီးနားမြို့နယ်
ယိန်းခေါရွာ(Yeinhkaw)သည် ကချင်ပြည်နယ်၊ မြစ်ကြီးနားခရိုင်၊ မြစ်ကြီးနားမြို့နယ်၊ နောင်နန်းကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၆၈၃ ဖြစ်သည်။ ၂၀၁၄ သန်းခေါင်စာရင်းအရ နောင်နန်းကျေးရွာအုပ်စုတွင် ကျား ၃၆၆၉ ဦး၊ မ ၄၂၆၁ ဦး၊ လူဦးရေစုစုပေါင်း ၇၉၃၀ ဦး နေထိုင်သည်။
ကိုးကား
ကဏ္ဍ:မြစ်ကြီးနားမြို့နယ်ရှိ ရွာများ
ကြွက်နားရွက်မှို
ကြွက်နားရွက် သည် စား၍ရသော အော်ရီကူလာရီယာလက် (Auriculariales) မျိုးစုဝင် မှိုတမျိုး ဖြစ်ပြီး ကမ္ဘာ့နေရာအများတွင် တွေ့ရသည်။ မှိုဦးထုပ်မှာ ခပ်ညိုညို ခပ်ဖားဖားနှင့် နားရွက်နှင့် တူသည်။ အရွယ်လွန်ပင်တို့တွင် အတွေ့များ၏။ ပါးစပ်ပြောစကားများအရ ယုဒသည် သူ့ကိုယ်သူ သစ်အိုပင်တခု၌ ကြိုးဆွဲချကာ သေလျှင် ထိုမှိုဖြစ်လာသည် ဆို၍ အနောက်တိုင်းတို့တွင် ယုဒနားရွက် ဟူ၍လည်း အခေါ်ရှိသည်။ အပူပိုင်းဒေသရှိ အပင်သေနှင့် သစ်အိုပင်တို့တွင် အပေါက်အရောက် များ၏။
ကိုးကား
ကဏ္ဍ:စား၍ရသော မှိုများ
မဲဇလီရွာ၊ ထီဆိပ်ဘုရားစု
မဲဇလီရွာ၊ ထီဆိပ်ဘုရားစု
ဂျွန်ပေါလ်စန်
နယူးယောက် အခြေစိုက် Paulson & Co., ၏ တည်ထောင်သူ နှင့် ဥက္ကဋ္ဌ ဖြစ်သူ ဂျွန်ပေါလ်စန် ကို ၁၉၅၅ ခုနှစ် ဒီဇင်ဘာ ၁၄ ရက်နေ့တွင် မွေးဖွားခဲ့သည်။
ငယ်ဘဝ
Harvard Business School ၏ ဂုဏ်ထူးဆောင်ကျောင်းသား Baker Scholar ရရှိသူ ပေါလ်စန် သည် အတော်ဆုံးအဆင့်မှ မှ MBA ဘွဲ့ကို ရရှိခဲ့သည်။ Leon Levy ၏ လက်အောက်ခံဖြစ်သော Odyssey Partners သို့မပြောင်းမှီ သူသည် Boston Consulting Group တွင်လုပ်ကိုင်ခဲ့သည်။ ထို့နောက် Bear Stearns ရှိ mergers and acquisitions group တွင်လည်း လုပ်ကိုင်ခဲ့သည်။ ကိုယ်ပိုင် ရင်းနှီးမြုပ်နှံမူလုပ်ငန်းကို မတည်ထောင်ခင် သူသည် Gruss Partners LP တွင် ဩဇာကြီးသော ပါတနာ တစ်ဦးအဖြစ် ပါဝင်လုပ်ကိုင်ခဲ့သည်။ ၁၉၉၄ တွင် သူ၏ ရင်းနှီးမြုပ်နှံမူလုပ်ငန်းကို ဒေါ်လာ ၂ သန်းဖြင့်စတင်ခဲ့ပြီး သူနှင့် သူ့ လက်ထောက် ၂ ဦးတည်း ဖြင့် စတင်လုပ်ကိုင်ခဲ့သည်။
Hedge fund
Paulson & Co., Inc., သည် hedge funds တို့၏ ရှေ့ဆောင်လမ်းပြစံပြ ကုမ်ပဏီ ကြီးတစ်ခုလည်းဖြစ်သည်။ ရင်းနှီးမြှုပ် နှံမှုတို့ကို လွယ်ကူစွာပြုလုပ်လေ့ရှိသည်။ Paulson ၏ ရင်းနှီးမြှုပ်နှံမှူ တန်ဖိုးမှာ ၂၀၀ရ ခုနှစ် ဇွန် ၁ ရက်နေ့စာရင်းအရ ဒေါ်လာ ဘီလျံပေါင်း ၁၂.၅ (၉၅%သည် အင်စတီကျူးရှင်းမှဖြစ်သည်)။ ထို ပမာဏသည် ၂၀၀၈ခုနှစ် နိုဝင်ဘာတွင် ဒေါ်လာ ဘီလျံပေါင်း ၃၆ အထိရှိလာသည်။
၂၀၀၇ ခုနှစ်တွင် သူသည် ကုမ္ပဏီ အတွက် ဒေါ်လာ ၁၅ ဘီလျံ အထိရှာဖွေပေးနိုင်ခဲ့သည်။ သူ၏ဦးဆောင်မှု အောက်တွင် Paulson & Coသည် အာမခံဈေးကွက် ရှိ the foreclosure and mortgage backed ဆိုင်ရာကိစ္စရပ်များကို အရေးပေးလုပ်ဆောင်ခဲ့သည်။ ၂၀၀၈ ခုနှစ်တွင် ဝေါလ်စထရိပေါ်ရှိ ငွေကြေးအရင်းအနှီးပြဿနာများကို ဖြေရှင်းနိုင်ရန် ရည်ရွယ်၍ လက်တလော အမေရိကန်ဒေါ်လာ ၃၄၅ ဘီလျံ ကျော်ရင်းနှီး မြှပ်နှံထားပြီး ငွေကြေးများ မြုပ်နေ၍ ဖိစီးမှုများကြုံတွေ့နေရသည့် ရင်းနှီးမြှပ်နှံမှု ဘဏ်များကို ငွေချေးပေးခြင်း၊ အခြားသော ရင်းနှီးမြှပ်နှံမှု လုပ်ငန်းငယ်လေးများအား ငွေချေးပေးနိုင်ရန် ငွေကြေးထောက်ပံ့ အစွဲ့အစည်းအသစ်ကို ထည်ထောင်ဖို့ ဆုံးဖြတ်ခဲ့သည်။ ပြဿနာအရင်းခံမှာ အိမ်ဈေးကွက်နှင့် ချိတ်နေသည့် အရင်းအနှီး (Assets) များမှာ မှန်းထားသည့်ထက်လျော့သော အကျိုးအမြတ်ကိုသာ ရရှိနေခဲ့သောကြောင့် ဖြစ်သည်။
၂၀၀၈ ခုနှစ် မေ ၁၅ ရက်နေ့တွင် Paulson & Co., သည် Yahoo စတော့ ရှယ်ယာ ထံမှ ဒေါ်လာသန်း ၅ဝ ဖိုးခန့် ဝယ်ခဲ့သည်။ Yahoo's board အတွက် proxy ဆိုင်ရာကိစ္စရပ်များတွင် Carl Icahn ကို အထောက်အပံ့ရရှိစေရန် ဖြစ်သည်။ ၂၀၀၈ခုနှစ် နှစ်ဦးပိုင်းတွင် ကုမ္ပဏီသည် Federal Reserve ၏ ဥက်ကဌဟောင်းဖြစ်သူ Alan Greenspan ကို ငှားရမ်း ခဲ့သည်။ ၂၀၀၈ခုနှစ် စက်တင်ဘာ တွင် ပေါ်လ်ဆန်သည် ဗြိတိန်ဘဏ်ကြီး ငါး ခု ရှိသည့်အနက် ဘဏ်ကြီး ၄ ခုနှင့် စီးပွားဖက် လုပ်ကိုင်ခဲ့သည်။ ရင်းနှီးမှူ တန်ဖိုး စတာလင်ပေါင် သန်း ၃၅ဝ ကို ဘာကလေး၏ ရှယ်ယာတွင်လည်းကောင်း ၊ စတာလင်ပေါင် သန်း ၂၉၂ ကို စကော့တလန်ရှိ ရိုင်ရယ်ဘဏ် တွင်လည်းကောင်း ၊ စတာလင်ပေါင် သန်း ၂၆ဝ ကို Lloyds ဘဏ်တွင် လည်းကောင်း အသီးသီးထည့်ဝင်ခဲ့သည်။ ၂၀၀၉ ဇန်နဝါရီ တွင် RBS ရှိ အနေအထားကို လျော့ချပြီးနောက် နောက်ဆုံးတွင် ၂၈ဝ မီလျံ ယူရိုနီးပါး အမြတ် ထွက်ခဲ့သည်။ ၂၀၀၉ခုနှစ် ဩဂုတ်တွင် သူသည် Goldman Sachs ၏ ရှယ်ယာထံမှ သန်း ၂၀ဝ ဖိုးခန့်ဝယ်ယူခဲ့သည်။ ထို့ပြင် Regions Financial ၏ ရှယ်ယာထံမှ လည်း ၃၅ သန်းဖိုး ဝယ်ယူခဲ့လေသည်။
Paulson သည် ၂၀၁၁ တွင် Bank of America ရှယ်ယာဈေးနှုန်းများ နှစ်ဆတက်မည်ဟု ခန့်မှန်းလျက် ၎င်း၏ ရှယ်ယာ များကိုလည်း ဝယ်ယူခဲ့သေးသည်။ ရွှေတွင်းလုပ်ငန်းများနှင့်ပတ်သက်သော ရွှေဈေးကွက်နှင့် ရွှေနှင့်ဆိုင်ရာရင်းနှီးမြှုပ်နှံမှူ လုပ်ငန်းများစတင်မည် ဟု ၂၀၀၉ ခုနှစ် နိုဝင်ဘာတွင် ကြေညာခဲ့သည်။
၂၀၀၉ ခုနှစ်ဒီဇင်ဘာထုတ် the New York Times ၏ ဖော်ပြချက်အရ သူသည် ၂၀၀ရခုနှစ် ငွေကြေးအကြပ်အတည်း ကာလတွင် synthetic collateralized debt obligations (CDO's) ငွေချေးစာချုပ်များနှင့်ပတ်သက်၍ အမြတ်အစွန်းများ လည်း ရရှိခဲ့သေးသည်။ ၂၀၁ဝ ခုနှစ် ဖေဖော်ဝါရီ ၂၂ ရက်နေ့တွင် သူ၏ကုမ္ပဏီ ကို restructuring and recapitalization လုပ်ငန်းများ လုပ်ကိုင်ရန် publisher Houghton Mifflin Harcourt ဆိုသူက ဆက်သွယ်ခဲ့သည်။ သဘောတူညီချက်၏ အဓိကအချက်များမှာ.. အကြွေးဟောင်းပိုင်ရှင်များအား ( ပေါလ်ဆန်နှင့် သူ၏ကုမ္ပဏီ၊ Guggenheim အကျိုးတူစီးပွားဖက်များ နှင့် အခြားသူများအပါအဝင် ) ရှယ်ယာတန်ဖိုးအသစ်ကို ပြုလုပ်ခြင်းနှင့် အတူ ၅ ဘီလျံ ဒေါ်လာ အကြွေးမှ ၃ ဘီလျံ ဒေါ်လာသို့ လျှော့ချပေးခြင်း၊ ၂ ဘီလျံ အနိမ့်ဆုံးအကြွေး (mezzanine debt) ကို ရှယ်ယာတန်ဖိုးအဖြစ်နှင့် အာမခံတန်ဖိုးများအဖြစ်သို့ ပြောင်းလဲရန်၊ ရှယ်ယာတန်ဖိုးအသစ် ရောင်းချခြင်းမှ အသစ်ပေးချေငွေ ၆၅ဝ မီလျံ ဒေါ်လာတန် လက်ခံဖြတ်ပိုင်းရရှိရန် တို့ ဖြစ်သည်။ The Irish Times ၏ ဖော်ပြချက်အရ EMPG ၏ လက်ရှိ ရှယ်ယာ ပိုင်ရှင်များဖြစ်သော HMH's CEO Barry O'Callaghan, စတော့ရှယ်ယာပွဲစား Davy Stockbrokers, Reed Elsevier နှင့် အခြား ပုဂ္ဂိုလ် တို့သည် ၎င်းတို့၏ ရင်းနှီးငွေ ဒေါ်လာဘီလျံပေါင်း ၃.၅ ခန့်ရှိသည်။
SEC v. Goldman Sachs
SEC မှ Goldman Sachs နှင့် Goldman ၏ ငွေချေးစာချုပ် အရောင်းအဝယ်လုပ်သူတယောက်ကို တရားစွဲဆိုသောအခါ တရားရုံးတွင် U.S. Securities and Exchange Commission မှ Paulson & Co. ကို ရည်ရွယ်ပြီး ထုတ်ဖော်ပြော ဆိုခဲ့သည်။ လျှို့ဝှက်စာရွက်စာတမ်းများကို လူသိရှင်ကြားဖော်ထုတ်ပြရာတွင် အခြေခံအားဖြင့် အချက်အလက်များကို မှားယွင်း ဖော်ပြခဲ့ပြီး ငွေချေးစာချုပ်အတုတခုဖန်တီးပြုလုပ်ခဲ့သည့်အချက်ကို ချန်လှပ်ထားခဲ့သည်ဟု စွပ်စွဲခဲ့သည်။ ထိုစွပ်စွဲချက်မှာ Goldman Sachs မှ ရင်းနှီးမြုပ်နှံသူများသို့ အောက်ပါအချက်ကို မှားယွင်းဖော်ပြခဲ့ခြင်းကြောင့်စွပ်စွဲခံရခြင်း ဖြစ်သည်။ မျှတသည့် ကြားအဖွဲ့အစည်းဖြစ်သော (ACA Management) မှ ပြုလုပ်သောအပေါင်စာချုပ်သည် ငွေချေးစာချုပ်များကို အခြေခံထားပြီး ထိုငွေချေးစာချုပ် များတွင် ပါဝင်သော Paulson & Co., နှင့်အတူ အကျိုးအမြတ်ရှိသည့် လုပ်ပိုင်ခွင့်များ သည် ရင်းနှီးမြုပ်နှံသူများသို့ တိုက်ရိုက်ဆန့်ကျင်နေသည့်အချက်ကို အပေါင်စာချုပ်များ၏ အဓိကအချက် အနေဖြင့် ထည့်သွင်းထားသည်ဟူ ၍ ဖော်ပြခဲ့သည်။
ငွေကြေးပျက်ကွက်သည့် ကိစ္စရပ်တွင်ကြီးမားသော ငွေကြေးအကျိုးအမြတ်ရရှိနိုင်ရန် အလို့ငှါ Collateralized debt obligations (CDOs) တွေကို အပြန်အလှန် ထိန်းညှိုဖို့အတွက် Paulson & Co ကို ထားရှိခဲ့သည်။ Paulson သည် CDOs ၏ စာရွက်စာတမ်းကိစ္စရပ်များ ကို ပြန်လည် ပေးချေနိုင်ခြင်းမရှိ နိုင်မည့် အနေအထားသို့ရောက်အောင် ပြုလုပ်ထားပြီး၊ ၎င်းကို တုံ့ပြန်ခြင်းအားဖြင့် Paulson & Co မှ ယင်း ရှယ်ယာအား ရောင်းချပြီးသား (သို့) မကြာမီတွင် ရောင်းချနိုင်ရန် တမင်တကာ ရွေးချယ်သတ်မှတ်ထားသည် ဟူ ၍ စွပ်စွဲခံရသည်။ Paulson & Co မှ ၎င်းကို ပြန်လည် ခုခံချေပခြင်း မရှိခဲ့ပေ။ ဒီဟာက ဘာကိုမှ မှားယွင်းပြီးဖော်ပြထားတာမဟုတ်လို့ တိုင်ကြားရမည့် အကြောင်းအရာမဟုတ်ဘူး။ ပြီးတော့ တရားစွဲဆိုရမည့်ကိစ္စလည်း မဟုတ်ဘူးလို့ Paulson & Co ကပြောကြားခဲ့သည်။
အခြား အကြောင်းအရာများ
ဂျွန်ပေါလ်စန် သည် အမေရိကန် ဘဏ္ဍာတော်ထိန်း U.S. Treasury Secretary ဖြစ်သူ Hank Paulson နှင့် Goldman Sachs ၏ အမှူဆောင် အရာရှိချုပ်ဟောင်းဖြစ်သူ တို့နှင့် ပတ်သက်မှု မရှိချေ။ ၂၀၀၈ ခုနှစ် စက်တင်ဘာ ၂၆ ရက်နေ့တွင် သူသည် Wall Street Journal မှတဆင့် ဈေးကွက်တည်ငြိမ်မှုရစေရန်အတွက် Treasury Secretary's plan ကို ရေးသားခဲ့သည်။ ၂၀၁ဝ ခုနှစ် သို့ရောက်သော် သူ၏ကြွယ်ဝချမ်းသာမှု သည် ဒေါ်လာ ၁၂ ဘီလျံခန့်အထိ ရှိလာပြီး Forbes မဂ္ဂဇင်း၏ဖော်ပြချက်အရ ကမ္ဘာ့ အချမ်းသာဆုံး ၄၅ ယောက် မြောက် အဆင့်တွင် ရှိသည်။
၂၀၁ဝ ခုနှစ် ဧပြီ ၁၆ ရက်နေ့ထုတ် the New York Times သတင်းစာတွင် သူသည် ၂၀၀၇ ခုနှစ်တွင် ဒေါ်လာ ၁ ဘီလျံခန့်အထိဝင်ငွေရှိပြီး ၂၀၀၈ ခုနှစ်တွင် ၂ ဘီလျံခန့်တိုးလာပြီး ၊ ချီးငွေနှင့်ပက်သက်၍ ရာဇဝင်မကောင်းသည့် အပေါင်စာချူပ်များ ကို အလောင်းအစားပြုခြင်းများ မှ ရရှိသည့် ငွေများနှင့် ၂၀၀၉ ခုနှစ်တွင် ၂.၃ ဘီလျံခန့် အထိရှိလာသည်။ ယင်းသို့ပြုလုပ်ခြင်းကို လူသိခြင်းသိပ်မရှိခင် ဟိုးအရင်အချိန်က ဖြစ်သည်။ ၂၀၁ဝခုနှစ် ဧပြီ ၁၉ ရက်နေ့ ထုတ် the Wall Street Journal ၏ဖော်ပြချက်တွင် Paolo Pellegrini အသက် ၅၃ နှစ်ခန့်ရှိသူသည် ပေါ်ဆန်၏ အထူးအားကိုးရသူဖြစ်လာသည်။ ကုမ်မဏီ၏ mortgages လုပ်ငန်းများတွင် အရေးပါသောသူဖြစ်သည်။
The Center for Responsible Lending သို့ပေါ်ဆန်၏ ဒေါ်လာ ၁၅ဘီလျံခန့်လှူဒါန်းခဲ့ခြင်းသည် အကြီးကျယ်ဆုံး သော ဒါနကြီးဖြစ်သည်။ ထိုအဖွဲ့အစည်းသည် ချေးငှားရယူသူများ ပို၍ကောင်းမွန်သင့်တော်သည့် အပေါင်စာချုပ် အတိုးနှုန်းများ ဖြင့် ချေးငှားနိုင်ဖို့အတွက် ဘဏ်များအား ယုံကြည်လက်ခံစေရန် ပြောဆိုသည့်အလုပ်ကို လုပ်ကိုင်သည်။ ၂၀၁ဝ ခုနှစ်တွင် New York University ၏ Stern School of Business တွင် သုတေသနလုပ်ငန်းများ ၊ ပညာတောသင်ဆု နှင့် ကျောင်းဆောင်များ မွမ်းမံခြင်းတို့အတွက် ဒေါ်လာ ၂ဝ ဘီလျံခန့်အထိ လှူဒါန်း ခဲ့သည်။ ထိုနှစ်တွင်ပင် သူ့ဖခင် ၏ မွေးရပ်မြေဖြစ်သည့် အီကွေဒေါနိုင်ငံ ဂွါရာဂွေး မြို့တွင် လက်တင် အမေရိက၏ အကြီးဆုံးသော သားဖွား နှင့် ကလေးဆေးရုံ ကြီးတည်ဆောက်ရန်အတွက် ဒေါ်လာ ၁၅ ဘီလျံခန့်အထိ လှူဒါန်း ခဲ့သည်။ ၂၀၀ဝ ခုနှစ်မှ စတင်ကာ ပေါ်လ်ဆန်သည် ဒီမိုကရက်ဝင် နိုင်ငံရေး သမားများ နှင့် ပါတီများ အတွက်လည်း ဒေါ်လာ ၁၄၀၀၀ဝ နှင့် လှူဒါန်း ခဲ့သည်။
ကျောက်ကြီးတောင်ရွာမ၊ သံတောင်ကြီးမြို့နယ်
ကျောက်ကြီးတောင်(ရွာမ)ရွာ(Kyaukgyitaung(Ywarma))သည် ကရင်ပြည်နယ်၊ ဘားအံခရိုင်၊ သံတောင်ကြီးမြို့နယ်၊ ကျောက်ကြီးတောင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၀၂၀၃ ဖြစ်သည်။
ကိုးကား
ကဏ္ဍ:သံတောင်ကြီးမြို့နယ်ရှိ ရွာများ
အောင်းပင်ရွာ၊ ဝန်းသိုမြို့နယ်
အောင်းပင်ရွာ (Aungpin)သည် စစ်ကိုင်းတိုင်းဒေသကြီး၊ ကောလင်းခရိုင်၊ ဝန်းသိုမြို့နယ်၊ အောင်းပင်ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၅၂၂၇ ဖြစ်သည်။
ကိုးကား
ကဏ္ဍ:ဝန်းသိုမြို့နယ်ရှိ ရွာများ
ဩစတြေးလျနိုင်ငံ အောက်လွှတ်တော်
အောက်လွှတ်တော်အမတ်များ၏ သက်တမ်းသည် ပထမအကြိမ် လွှတော်အစည်းအဝေး ကျင်းပသည့်နေ့မှစ၍ အများဆုံး (၃) နှစ်ဖြစ်သော်လည်း တစ်ကြိမ်သာလျှင် သက်တမ်းကို ရောက်ရှိခဲ့သည်။ လွှတ်တော်သည် အမြဲတမ်းလိုလို စောစော ဖျက်သိမ်းလေ့ရှိပြီး များသောအားဖြင့် တစ်ယောက်တည်း ဖြစ်သော်လည်း တစ်ခါတစ်ရံတွင် လွှတ်တော်နှစ်ရပ်လုံး ဖျက်သည်။ အောက်လွှတ်တော်အမတ်များအတွက် ရွေးကောက်ပွဲများကို အထက်လွှတ်တော်အမတ်များနှင့် တွဲဖက်ကျင်းပလေ့ရှိသည်။ အစိုးရနှင့် သက်တမ်းတိုးခြင်းဖြင့် ဝန်ကြီးချုပ်သည် ဤလွှတ်တော်၏ ယုံကြည်မှုကို ရရှိပြီး အာဏာဆက်လက်တည်မြဲစေရန် ထိန်းသိမ်းထားရမည်ဖြစ်သည်။
ပြုံးပြဲရွာ
ပြုံးပြဲရွာ
ဗလီဗဒ္ဒသုတ်
ဘုရားရှင် ကောသလနိုင်ငံ ... သီတင်းသုံးနေတော်မူစဉ်
၁ -မိမိနွားအုပ်၌သာ ကြမ်းတမ်းလျက် အခြားနွားအုပ်၌ မကြမ်းထမ်းသော နွားလား။
၂ -အခြားနွားအုပ်၌သာ ကြမ်းထမ်းလျက် မိမိနွားအုပ်၌ မကြမ်းထမ်းသော နွားလား။
၃ -မိမိနွားအုပ်၌လည်း ကြမ်းထမ်း၊ အခြားနွားအုပ်၌လည်း ကြမ်းထမ်းသော နွားလား။
၄ -မိမိနွားအုပ်၌လည်း မကြမ်းထမ်း၊ အခြားနွားအုပ်၌လည်း မကြမ်းထမ်းသော နွားလား-ဟူသော နွားလားလေးမျိုးနှင့်တူသော ပုဂ္ဂိုလ်လေးမျိုးကို ရဟန်းတို့အား ဘုရားရှင် ဟေကြားတော်မူသည့်သုတ်။
အဋ္ဌကထာ, ဋီကာတို့၌လည်း ဖွင့်ဆိုချက်များပါရှိပါသည်။
ကြိုကုန်း (အနောက်စု)ရွာ၊ ကျုံဖါး
ကြိုကုန်း (အနောက်စု)ရွာ၊ ကျုံဖါး
ခအိဇုခဘူတာ (ဖုခုအိုခ)
ခအိဇုခဘူတာ  (貝塚駅 ခအိဇုခ - အဲခိ ) သည် ဂျပန်နိုင်ငံ၊ ဖုခုအိုခမြို့၊ ဟိဂရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
စက်ကြီးရွာ၊ သင်္ဃန်းကုန်း
စက်ကြီးရွာ၊ သင်္ဃန်းကုန်း
ဇိုဇမ် (ကာတွန်း)
ကာတွန်းဇိုဇမ်သည် ချင်းတိုင်းရင်းသား ကာတွန်းဆရာ တစ်ယောက်ဖြစ်သည်။ ချင်းတောင်တန်းထုတ်လိုင်ရွာတွင် ၁၉၅၆-ခု၊ ဇွန်လ၊ ၂၄-ရက်တွင် အဖ ဦးစီမန်ထောင်းနှင့် အမိဒေါ်ကျင်းခိုမန်တို့မှ မွေးဖွားခဲ့သည်။ မွေးချင်း - ၁၁ ယောက်ရှိပြီး အမည်ရင်းမှာ ဇမ်ကျင်ပေါ် ဖြစ်သည်။
ငယ်ဘဝ
ငယ်စဉ်က ထုတ်လိုင် အထကတွင် ပညာသင်ကြားခဲ့သည်။ ထို့နောက် ဗန်းတဲ့ အလကတွင် ဆက်လက်ပညာဆည်းပူးသည်။ ရန်ကုန်သို့ပြောင်းကာ လမ်းမတော် အထက(၁)တွင် ဆယ်တန်းအောင်မြင်သည်။ တက္ကသိုလ်ပညာကို ရန်ကုန်တက္ကသိုလ်နှင့် မန္တလေးတက္ကသိုလ်တို့တွင် သင်ယူခဲ့သည်။ ၂၀၀၈တွင် ရန်ကုန်စီးပွားရေးတက္ကသိုလ် ဖွံ့ဖြိုးရေးမဟာသိပ္ပံဘွဲ့ ရရှိခဲ့သည်။ စက်မှုသိပ္ပံ(ချောက်)၌လည်း ပညာသင်ယူခဲ့သည်။ အနောက်ဂျာမနီ‌နိုင်ငံရှိ S.L.V(Mannheim)တွင် ပညာဆက်လက် သင်ယူသည်။
ကာတွန်းဇိုဇမ်သည် ကာတွန်းဆွဲခြင်းအပြင် ကာတွန်းနှင့် ပတ်သက်သော စာပေများကိုလည်း ရေးသားထုတ်ဝေခဲ့သည်။ ၁၉၈၆-ခုနှစ်(ဒီဇင်ဘာလ)မှ စတင်၍ စာပေလောကသို့ ဝင်ရောက်လာခဲ့သည်။ ၁၉၉၆-ခုနှစ်တွင် ရွက်နုဝေ ကာတွန်းဆုကို ရရှိခဲ့သည်။
၁၉၈၆-ခုနှစ် မှ ၁၉၉၆-ခုနှစ် အထိ ကာတွန်းဆရာဘဝဖြင့် ၁ဝ နှစ်နီးပါး ရပ်တည်ခဲ့သည်။ အေအိုင်ဒီအက်စ် ရောဂါ တားဆီး ကာကွယ်ရေး လုပ်ငန်း(PSI)တွင် Communication Officer ရာထူးဖြင့် ဒီဇိုင်နာ တစ်ပိုင်း Officer တစ်ပိုင်းအလုပ်ရသွားသည်။
ယခု ချင်းအမျိုးသားပါတီ၏ ဥက္ကဋ္ဌအဖြစ် ဆောင်ရွက်သည်။
ထုတ်ဝေခဲ့သော စာအုပ်များ
ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ကာတွန်းဆရာများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၅၆ မွေးဖွားသူများ ကဏ္ဍ:မြန်မာ စာရေးဆရာများ
မူသိကသုတ်
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ကြွက်လေးမျိုးနှင့် တူသော ပုဂ္ဂိုလ်လေးမျိုးတို့ကို အကျယ်တဝင့် ရဟန်းတို့အား ဟောတော်မူသည့်သုတ်။
အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။
ပတ္တမြားခင်
ငယ်ဘဝ
၁၉၂၄ ခုတွင် ဗြိတိသျှ စစ်ဗိုလ် ဆန် လီဗိုင် (Son Levy) နှင့် ဒေါ် ခင်ခင်မေ တို့မှ ၁၉၂၄ ခုတွင် မန္တလေး၌ မွေးသည်။ ငယ်မည်မှာ ခင်မကြီး ဖြစ်သည်။ ကွန်ဗင့်ကျောင်းတက်စဉ်က အက်ဂနက် (Agnes) ဟု တွင်သည်။
အသက် ၄ နှစ်အရွယ်ရောက်သော် ဖခင်တိမ်းပါး၍ မိခင်၏ အမျိုးအဆွေများလက်တွင် ကြီးသည်။ မန္တလေး စိန့်အင်ဒရူးကျောင်း၊ သံတဲကျောင်းနှင့် ကွန်ဗင့်ကျောင်းတို့တွင် ပညာသင်ခဲ့သည်။
ဂျပန်ခေတ် ရောက်သည့်အခါ စစ်ကိုင်းရှိ သစ်ဆိမ့်ချောင်နှင့် ခေမေသက ချောင်များသို့ စစ်ပြေးရသည်။ မိခင်မှာ သေနတ်သံ၊ ဗုံးသံများကြောင့် စိတ်နောက်သွားသည်။
ဓာတ်ပုံဆရာ ဘဝ
အသက် ၁၉ နှစ်အရွယ်တွင် ၈၄ လမ်း၊ လက်ဆည်ကန်အနီးတွင် "ခန့်ခန့်ကြီး" အမည်နှင့် ဓာတ်ပုံတိုက် ထောင်သည်။ ခင်ပွန်းမှာ ဆိုင်ဖွင့်ရန် ငွေထောက်သော်လည်း ငွေကုန်လျှင် ထိုအလုပ်အား ဆက်မလုပ်တော့ဟုသော ကတိဖြင့် စခဲ့ခြင်း ဖြစ်သည်။
မန္တလေးမြို့၊ ၂၆ (ဘီ) လမ်းတွင် ဆိုင်ခွဲ ထပ်ဖွင့်သည်။
၁၉၅၁ ခု၊ နိုဝင်ဘာလတွင် လုပ်ငန်းချဲ့ရန် ရန်ကုန်သို့ ပြောင်းလာသည်။ ဆိုရှယ်လစ်စနစ် ထူထောင်ရာ လုပ်ငန်းနှင့် ပိုင်ဆိုင်မှုများ အသိမ်းခံရသည်။
စာရေးဆရာမ ဖြစ်လာခြင်း
၁၉၇၇ ခုတွင် သားသမီးများရှိရာ အမေရိကန်နိုင်ငံ၊ ဖလောရီဒါရှိ ကော်ရယ်စပရင်း (Coral Springs) သို့ သွားနေသည်။ ဝင်းဦး၏ စန္ဒာ ရုပ်စုံမဂ္ဂဇင်းတွင် သန္တာစမ်းမှ အလွမ်းစာ အမည်ရှိ ပေးစာကဏ္ဍကို ရေးသားသည်။
ကင်မရာကိုင်ခဲ့ရသော ကျွန်မဘဝ အမည်ဖြင့် မဟေသီ မဂ္ဂဇင်းတွင် အခန်းဆက်ဆောင်းပါး ရေးခဲ့သည်။ မိမိဘဝဇာတ်ကြောင်းကို အတိတ်လမ်းကို ပြန်လျှောက်ခြင်း အမည်ဖြင့် ၁၉၉၇ ခု၊ ဇူလိုင်လထုတ်မှသည် ၂၀၀၀ ပြည့်၊ ဒီဇင်ဘာအထိ ရွှေအမြုတေ မဂ္ဂဇင်းတွင် ရေးသားခဲ့သည်။
မိသားစု ဘဝ
ဂျပန်ခေတ်၊ အပျိုပေါက် အရွယ်တွင် စစ်ရှောင်ကာ ဦးအောင်ခန့် နှင့် ၁၉၄၂ ခု၊ ဇွန်လ၌ အိမ်ထောင်ပြုသည်။ ခင်မောင်ဝင်းခန့်၊ ခင်မောင်လင်းခန့်၊ ကေခိုင်ခန့်နှင့် ကေသီခန့် တို့အား မွေးသည်။ ခင်မောင်လင်းခန့်မှာ ၆ လသားအရွယ်တွင် ကျောက်ပေါက်၍ ဆုံးသည်။ ၁၉၅၃ ခု၊ အောက်တိုဘာတွင် ဦးအောင်ခန့် လေဖြတ်ကာ ၁၉၅၄ တွင် တိမ်းပါးသည်။
ဆိုရှယ်လစ်ခေတ်တွင် ဦးမြလှိုင် ထောင်ကျပြီး ပိုင်ဆိုင်မှုအားလုံး အသိမ်းခံရသည်။ ခင်ပွန်းမရှိသောကြောင့် သားသမီးများနှင့် ခက်ခက်ခဲခဲ ရုန်းကန်ရသည်။ ဦးမြလှိုင် ထောင်မှထွက်သော် မိသားစုထံ ပြန်မလာတော့ဘဲ အခြားအမျိုးသမီးတစ်ဦးနှင့် အကြောင်းဆက်ကာ ခင်မကြီးနှင့် ခွာခွဲသွားသည်။
အားကိုးအားထားအလို့ငှာ ကုန်သွယ်ရေးအရာရှိ ဦးကျော်ဇောနှင့် ထပ်မံလက်တွဲသည်။
ကိုးကား
ကဏ္ဍ:မြန်မာ အမျိုးသမီး စာရေးဆရာများ ကဏ္ဍ:၂၀၁၉ ကွယ်လွန်သူများ ကဏ္ဍ:၁၉၂၄ မွေးဖွားသူများ ကဏ္ဍ:မြန်မာ စာရေးဆရာများ
အထက်မီးဇာရွာ၊ ပလက်ဝမြို့နယ်
အထက်မီးဇာရွာ(Ahhtetmeezar)သည် ချင်းပြည်နယ်၊ မတူပီခရိုင်၊ ပလက်ဝမြို့နယ်၊ မီးဇာကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၄၃၀ ဖြစ်သည်။ ၂၀၁၄ သန်းခေါင်စာရင်းအရ မီးဇာကျေးရွာအုပ်စုတွင် ကျား ၇၃၀ ဦး၊ မ ၇၆၂ ဦး၊ လူဦးရေ စုစုပေါင်း ၁၄၉၂ ဦး နေထိုင်သည်။
ကိုးကား
ကဏ္ဍ:ပလက်ဝမြို့နယ်ရှိ ရွာများ
ခအိဇုခရှိယခုရှောမအဲဘူတာ
ခအိဇုခရှိယခုရှောမအဲဘူတာ (貝 塚 市 役 所 前 駅 ခအိဇုခရှိယခုရှောမအဲ - အဲခိ ) သည် ဂျပန်နိုင်ငံ၊ အိုဆာကာခရိုင်၊ ခအိဇုခမြို့တွင် တည်ရှိသည့် ဘူတာတစ်ခု ဖြစ်သည်။
ကန့်ကော်ကွင်းရွာ
ကန့်ကော်ကွင်းရွာ
ကုလားကုန်းရွာ၊ ရေနံချောင်းမြို့နယ်
ကုလားကုန်းရွာ (Kularkone)သည် မကွေးတိုင်းဒေသကြီး၊ မကွေးခရိုင်၊ ရေနံချောင်းမြို့နယ်၊ ဖောင်းကတောကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၄၉၃၆ ဖြစ်သည်။ ၂၀၁၄ သန်းခေါင်စာရင်းအရ ဖောင်းကတောကျေးရွာအုပ်စုတွင် ကျား ၇၂၆ ဦး၊ မ ၉၀၈ ဦး၊ လူဦးရေ စုစုပေါင်း ၁၆၃၄ ဦးနေထိုင်သည်။
ကိုးကား
ကဏ္ဍ:ရေနံချောင်းမြို့နယ်ရှိ ရွာများ
ဇော်မောင် (ကာတွန်း)
၁၉၆ဝ တွင် မန္တလေးတိုင်း အင်းဝအနီးက တံတားဦးမြို့မှာ မွေးဖွား။
- တံတားဦးမှာ ၉ တန်း အထိ ပညာ သင်ကြားခဲ့ပြီး၊ ၁ဝ တန်းကို ပြည်မြို့က အောင်မြင်ခဲ့သည်။
- ပြည် ဒေသကောလိပ်နဲ့ ရန်ကုန် စက်မှု တက္ကသိုလ်တို့ကို တက်ရောက် ပညာ သင်ကြားခဲ့ပြီး၊ B.E. (Civil) ဘွဲ့ရခဲ့သည်။
- ၁၉၈၄ နောက်ပိုင်းမှာ မဂ္ဂဇင်းတွေမှာ ကာတွန်း ရေးဆွဲခဲ့။
- ၁၉၉၃ မှာ Today Media & Advertising ရဲ့ Graphic Designer အဖြစ် လုပ်ကိုင်ခဲ့သည်။
- ၁၉၉၆ မှာ မဂ္ဂဇင်း သရုပ်ဖော် ပန်းချီနယ်ထဲ ဝင်ရောက်ခဲ့သည်။
- ၁၉၉၈ ကစပြီး စာပေလောက စာအုပ်တိုက်ထုတ် စာအုပ်များက တဆင့် လူကြိုက်များတဲ့ စာအုပ် မျက်နှာဖုံး ပန်းချီဆရာ ဖြစ်လာသည်။
- လက်ရှိ အချိန်ပြည့် ပန်းချီ ရေးဆွဲခြင်းနဲ့ ရပ်တည် နေထိုင်လျက် ရှိသည်။
- သီးခြား အနုပညာ ဖန်တီးမှုက မဂ္ဂဇင်းများမှာ ကာတွန်း ရေးဆွဲခြင်း ဖြစ်ပြီး 'ဇော်မောင့် အမှားများ' ကာတွန်း စာအုပ်တွဲက ထင်ရှားသည်။
ဒညင်းတောင်ရွာ၊ လက်ပံ
ဒညင်းတောင်ရွာ၊ လက်ပံ
သောမတ် ယန်း
သောမတ်ယန်း (Thomas Young)(ခရစ် ၁၇၇၃-၁၈၂၉) သည် အင်္ဂလိပ်လူမျိုး ရူပဗေဒပညာရှင် တစ်ဦး ဖြစ်၏။ အီဂျစ်ရှေးဟောင်းပညာရှင်ဘက်၌လည်း ထူးချွန်သူဖြစ်ပေသည်။ အသက်အရွယ် ငယ်စဉ်ကပင် သိပ္ပံပညာနှင့် ဘာသာစကားပညာတို့၌ စိတ်ဝင်စားခဲ့သည်။ လန်ဒန်မြို့၊ ကိမ်းဗရစ်မြို့၊ အက်ဒင်ဗာရာမြို့နှင့် ဂျာမနီနိုင်ငံ ဂေါ့တင်းဂျင်းမြို့များ၌ ဆေးပညာကို သင်ကြားပြီးလျှင် ဂေါ့တင်းဂျင်းတက္ကသိုလ်မှ ဆေးပညာဘွဲ့ကို ရရှိခဲ့လေသည်။ ယန်းသည် ၁၇၇၃ ခုနှစ် ဇွန်လ ၁၃ ရက်နေ့တွင် ဆမ္မာဆက်ခရိုင် မီလဗာတန်မြို့၌ ဖွားမြင်သည်။ ပညာဉာဏ် ထူးချွန်သူဖြစ်၍ အသက်ငယ်စဉ်ကပင် ဂရိဘာသာ၊ လက်တင်ဘာသာ၊ ပြင်သစ်ဘာသာနှင့် အရှေ့တိုင်းဘာသာရပ်အချို့ကို လေ့လာဆည်းပူးခဲ့၏။ သဘာဝသိပ္ပံပညာနှင့် သင်္ချာပညာရပ်များကိုလည်း သင်ယူခဲ့သည်။
၁၈ဝ၁ ခုနှစ်တွင် တော်ဝင်ကျောင်း၌ သဘာဝ ယထာ ဘူတပညာ(ရူပဗေဒ) ပါမေက္ခအဖြစ် ခန့်အပ်ခြင်း ခံရလေသည်။ ယန်းသည် မြင်မူပညာနှင့် စပ်ဆိုင်သော သုတေသနလုပ်ငန်းအတွက်ကြောင့်လည်း ထင်ရှားသည်။ အရာဝတ္ထု အနီးအဝေးကိုလိုက်၍ မျက်လုံးမှ လင်းမှန် ပြောင်းလဲပုံကို တော်ဝင်အသင်းသို့ တင်ပြခဲ့၏။ အလင်းလှိုင်းနှင့် စပ်လျဉ်း၍ ယူဆချက်သစ်များကိုလည်း ထုတ်ဖော်ခဲ့၏။
သောမတ်ယန်းသည် အီဂျစ်နိုင်ငံမှ အင်္ဂလန်နိုင်ငံသို့ ယူ ဆောင်လာသော ရိုဇက်တာကျောက်စာပေါ်ရှိ ဟိုင်ယာရို ဂလစ်ဖစ်ရုပ်ပုံစာကို အစဖော် ဘာသာပြန်ပေးခဲ့လေသည်။
သောမတ်ယန်းသည် ၁၈၂၉ ခုနှစ် မေလ ၁ဝ ရက်နေ့ တွင် လန်ဒန်မြို့၌ ကွယ်လွန်အနိစ္စရောက်သည်။
ယူဖိုရီးယား (သီချင်း)
ယူဖိုရီးယား (သီချင်း)ကို ဆွီဒင်အဆိုတော် လိုရင်းမှ သီဆိုထားသည် ။ အဇာဘိုင်ဂျန် နိုင်ငံတွင် ကျဉ်းပခဲ့သည့် ယူရိုဗစ်ရှင်း (၂၀၁၂) ပြိုင်ပွဲ၌ နောက်ဆုံးအဆင့်တွင် နိုင်ငံပေါင်း ၂၆ နိုင်ငံ ယှဉ်ပြိုင်ခဲ့ကြသည်တွင် ယူဖိုရီးယား သီချင်းဖြင့် ဆွီဒင်မှအနိုင်ရရှိခဲ့သည်၊ထို့ကြောင့် ယူရိုဗစ်ရှင်း (၂၀၁၃) ကို ဆွီဒင်နိုင်ငံတွင် ဆက်လက်ကျင်းပမည်ဖြစ်သည်။
နောင်ပွဲရွာ၊ မြစ်ကြီးနားမြို့နယ်
နောင်ပွဲရွာ(Nawngpwe)သည် ကချင်ပြည်နယ်၊ မြစ်ကြီးနားခရိုင်၊ မြစ်ကြီးနားမြို့နယ်၊ နောင်ပွဲကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၅၇၂၃ ဖြစ်သည်။ ၂၀၁၄ သန်းခေါင်စာရင်းအရ နောင်ပွဲကျေးရွာအုပ်စုတွင် ကျား ၁၃၃ ဦး၊ မ ၁၃၄ ဦး၊ လူဦးရေစုစုပေါင်း ၂၆၇ ဦး နေထိုင်သည်။
ကိုးကား
ကဏ္ဍ:မြစ်ကြီးနားမြို့နယ်ရှိ ရွာများ
ရွှေဘိုစုရွာ၊ လပွတ္တလုပ်ကလေး
ရွှေဘိုစုရွာ၊ လပွတ္တလုပ်ကလေး
အမ္ဗသုတ်
(၁) အတွင်း၌ စိမ်းသည်ဖြစ်၍ အပ၌ မှည့်ရင့်သော အဆင်းရှိသော သရက်သီး၊
(၂) အတွင်း၌ မှည့်သည်ဖြစ်၍ အပ၌ စိမ်းသော အဆင်းရှိသော သရက်သီး၊